Ayxan Eyvaz "Bruslinin çətin anları" (Hekayə)\n2022, 28 May, şənbə, Bakı vaxtı 02:56\nGecənin qaranlığında o alovda kabab etdiyi qurbağa ətini iştahasız yedi. Ətinin geridə qalmış tikələrini yerə atıb qollarını irəli geri sallayaraq şəhərdə gəzməyə çıxdı.\nŞəhərə yeni gəldiyi, yatmağa yer tapmayıb dəniz kənarında tərsinə çevrilmiş qayıqların altında yatdığı vaxt duyduğu soyuq, aclıq, sürü ilə gəzən baş kəsənlərlə üz-üzə gəldiyi anlar hələ də yadındaydı.\nHeç qorxusu yoxdu.\nHəmin vaxt limanda narkotika tacirləri ilə məşğul olan insanlarla rastlaşmış onların bir sürü qara geyimli qoçuları ilə dalaşmaqdan qorxub qaçmamışdı, əksinə onları şil-küt edib yerə sərmiş, çoxu da özünü kirli sulara atıb canını ondan qurtarmışdı.\nSonra onu öldürmək üçün göndərilən qatillərin öhdəsindən gəldi.\nArtıq əlləm-qəlləm işlərlə məşğul olan dəstələrin arasında adı yayılmışdı, ona pul təklif edir, aralarına çəkmək istəyənlər var idi. Amma o, heç bir şirnikdirici təklifi qəbul eləmədi.\nCürəbəcür bəxti gətirməyən adamlar gəlib ona qoşulur, dəstə get-gedə böyüyürdü. O kanalların böyründəki balaca, kimsənin diq¬qətini cəlb etməyən mehmanxanada yaşayırdı.\nPuldan korluğu yoxdu, istəsə ən bahalı mehmanxanaya daşınar, bahalı paltar geyərək tünlükdə gizlənə bilərdi. Ancaq heç yerə tərpənmirdi.\nÜstünə döyüşmək üçün gələn dəstələri bir-bir məğlub edir, sonra mehmanxanaya qayıdır, çarpayıya uzanıb Li qarının ona gətirəcəyi yeməyi gözləyirdi. Suptropik, horra kimi olan hava ona yuxu gətirir, mürgüləyir, kanaldan keçən qayıqların avarlarının suya çırpılan səsi eşidilirdi.\nSonra qapı açılır, Li qarı təzim edə-edə içəri daxil olur, onun sevdiyi yemək dolu piyalələri balaca stoluna düzür, təzim edə-edə arxaya çevrilir, qapını yavaşca vurub ordan yox olurdu.\nLi qarının qıyıq gözləri, fətir kimi enli sifəti ona həmişə anasını xatırladırdı.\nAnası da eynən Li qarı kimi az danışandı, bütün günü çəltik tarlasında çalışır, sonra oradan tapdığı xırda balıqları, yumşaq qurdları yığıb evə gətirir, ondan şorba hazırlayırdı.\nBalaca, bambuq döşəməli, damı qamışla örtülü daxmalarının eyvanında oturmuş Brusli günəşin ağacların üstündən əyilərək batmasına baxırdı. Bu onun çoxdankı adəti idi.\nOnda balaca sevinclərə, bayramlara ürək dolusu sevinməyi bacarırdı. Sonra böyüdü, anası öləndən sonra o balaca əyalət kəndi ona darlıq eləməyə başladı, ürəyi quş kimi döyünür, Bruslini böyük şəhərlərə çəkirdi.\nQoca, ağ, seyrək saqqallı Mu ilə də o vaxt meşə yolunun üstündə rastlaşdı.\nQoca zirəkliyi ilə kənddə ad qazanmışdı.\nBütün günü hamıdan aralıda olan balaca daxmasına çəkilər, həyətindən bayıra çıxmazdı. Deyilənə görə, Mu gəncliyini iri şəhərlərdə keçirmiş, sonra doğulduğu kəndə qayıtmışdı.\nKarateni, taekvandonu, qədim filosofları yaxşı bildiyini söyləsələr də onun bu günə kimi bir kəslə danışdığını, nə də bir kimsəyə əl qaldırdığını görən olmamışdı.\nMu onu diqqətlə süzdü: — Sabah yanıma gəl — dedi. —Yaxşı, oğlan? Onun qoca ilə nə əlaqəsi ola bilərdi?\nNiyə onu öz yanına çağırırdı? Bəlkə onun davasını, kimisə əzişdirməsini hardansa eşitmiş və yaxud elə özü görmüş və onu bəyənmişdi?\nİşıldaquş böcəklərinin səsi doldurmuş gecədə Brusili kresloda uzanıb düşünürdü. Amma maraq ona güc gəlirdi. Getsin, görək qocanın onunla nə işi var. Elə bu fikirlə də yuxuya getdi. Səhər tezdən, ağacların budağını şeh isladanda oyandı.\nSis hər yeri basmışdı. Qarşı ağacda oturmuş bayquş gözünü qırpmadan ona baxırdı. Burisliyə elə gəldi ki, qaranlığın içində qoca Munun səsi gəlir:”Oğlan, niyə gəlmirsən?”\nO yerindən dinşədi. Səs-zad yox idi. Ədyalı yenidən başına çəkib yatmağa ərindi. Əynini geyib cığıra düşdü. Hər tərəf vahiməli bir sükutla örtülmüşdü. Cığır onu Munun daxmasına aparırdı.\nBaşqa vaxt qaranlığın içində burdan keçməyə cəsarət etməzdi.\nBurda qara bəbirin yaşadığını, onun rastına çıxanları parçaladığını eşitmişdi.\nAmma indi qorxusu yoxdu, elə bil gözə görünməz bir qüvvə onu dartıb Munun daxmasına aparırdı və onun bədənindən bəbirin qorxusunu çıxardırdı, düzdü, o qorxaq deyildi amma hər adam kimi onunda çəkindiyi şeylər olurdu.\nHəyətə çatanda donub qaldı. Qoca Mu qurşağacan soyunub kata edirdi.\nBədəni dəmir kimi bərk, əzəllələrinin olduğu açıq-aydın sezilirdi. Brusli həyətə keçib dizi üstə sal daşa çöküb qocanın məşq etməsinə baxmağa başladı.\nÖz-özünə dedi ki: “Bu Munun gəncliyi necə olub görəsən, yəqin hamını valeh edirdi”. O da Mu kimi gücü olsa zalımları cəzalandırar, fağırların intiqamını onlardan alardı.\nQoca Mu məşqini qurtardı. Bir dəfə də başını qaldırıb Bruslinin üzünə baxıb ondan kəlmə kəsmədi.\n”Məni bura niyə çağırıb? Mənnən nə işi var?” — deyə Burusli düşünsə də inada düşüb qocadan heç nə soruşmadı. Qoca bütün gün qapıda qurdalandı, bambuq ağacının altında oturub səbət hördü, ona sarı bir dəfə də baxmadı.\nBrusli də elə bu cür vəziyyətdə gün batana qədər ac-susuz Munun qapısında oturdu. Bu hadisə bir-neçə gün davam edəndən sonra Mu: — Artıq məşqə başlamaq olar — dedi və onunla dərsə başladı.\nUstadın qarşısında keçirdiyi həyacan, sınaqlardan necə çətinliklə çıxmasını indi də yadındadır.\nKüçənin sonuna çatanda o havanı içinə çəkib təzədən ətrafa baxdı, bu panteranın ovunu hiss edib qulağını şəkləyib havanı imsəməsinə bənzəyirdi.\nAmma havadan ov yox, qarşıda onu pusan, hər an üstünə atılıb iti caynağı ilə ona zərbə vuracaq bir rəqib qoxusu gəlirdi.\nO ilan kimi iti, meymun kimi ağıllı, şir kimi güclü, it kimi cəld, fil kimi səbirli olmalı, rəqibə qarşı vəziyyətə uyğun fənd işlətməli, onunla oynayıb hövsələdən çıxarmalı, sonda axrıncı zərbəni işlətməliydi. Bu anda birdən beş-altı əli bıçaqlı, taxta parçalı çolpa yeniyetmələr onun üstünə daraşdılar.\nKüçə işığının altında tamaşaya yığışmış adamlar elə bil yerin altından çıxmışdılar. Onların üzündə Bruslinin məğlub olması hiss olunurdu.\nBunun necə baş verəcəyini görmək marağı onlara işlərindən artıq idi. Bəlanı zorla axtarmaqla deyil ki? Budur bəla öz ayağı ilə onun qarşısına çıxıb dişini qıcamışdı.\nO, heç nə olmamış kimi karete paltarındakı qoca Mudan yadigar qalmış əjdaha nişanını öpdü, azğın heyvanlar kimi düşməninin üzərinə yürüdü.\nSaçları uzun olan əli bıçaqlı yeniyetmələrdən ikisi Bruslinin üstünə cumdu. Burusli qəfil dönüb geri qaçdı.\nYeniyetmələr onun arxasınca götürüldü və özləri də bilmədən Buruslinin qədim monqol-tatar taktikasının qurbanlarına çevrildilər.\nVə qəfil o dayandı, qəzəbli rəqibləri it kimi ləhləyirdi. Onlardan birinin bıçağının iti ucu Bruslinin əzələ ilə dolu bədənini cızdı.\nBrusli yaranın təsirindən bir anlığa dayandı və qan axan yeri barmağıyla sildi, sonra isə qanı yaladı.\nVahiməli bir səslə onların üzərinə hücum çəkdi. Bir-ikisini yerə yıxıb əməlli başlı tapaşdıyandan sonra o birisilər canlarının qorxusundan dabana tüpürüb qaçdılar.\nYerdəkilər yenə hücum etsələr də heç nə çıxmadı, aldıqları dəqiq zərbələrdən geri çəkildilər.\nOnların ağrıdan çıxardıqları ufultuları havaya qarışmışdı. Döyüşə baxmaq üçün qaçıb bura gələnlər də elə yerlərində donub qalmışdılar.\nOnlardan bəzisi artıq Burisliyə tərəf keçmişdilər.\nTamaşaçılar yerdə uzanmış, qan içindəki gənci göstərərək: — Onu öldür! — deyə bağırırdılar.\nKütlə qan, tamaşa, əyləncə istəyirdi. Brusli düşünürdü ki, bir an öncə o ayaq altında olsa kütlə çox güman ki, böyük həvəslə indi onun ölümünü tələb edəcəkdi.\nÜzündən kin yağan Brusli həyatın belə acınacaqlı vəziyyətdə olduğunu düşünəndə ürəyi ağrıdı, yaşamından bezdi.\nO, əli ilə ətrafdakların çəkilməsini istədi, hamı “urra” sədalarıyla ordan uzaqlaşanda Brusli əyilərək səkidə oturdu və əlləriylə başını tutub keçmiş döyüşlərini yada saldı, sonra acı bir təbəssümlə gülümsündü.\nO, bu döyüşündə qalib olsa da əslində məğlub olmuş, ona atılan gülləylə yerə sərələnmişdi.\nBu döyüşündə ölümə qalib gələ bilməmişdi. Dəhşət içində yerə uzanmış və sonsuz yuxuya getmişdi. Göy üzündəki ulduzlar bir anda gözdən itmişdilər.


IRFS | EYNULLA FƏTULLAYEVİN PULU ONA VERİLMİR\nEYNULLA FƏTULLAYEVİN PULU ONA VERİLMİR\nfevral 28th, 2011\nBeynəlxalq Bank “Gündəlik Azərbaycan” və “Realnıy Azerbaydjan” qəzetlərinin həbsdə olan baş redaktoru, məhbus jurnalist Eynulla Fətullayevin bank hesabında olan məbləği ödəməkdən imtina edib. Bu barədə bu gün (28 fevral) Reportyorların Azadlıq və Təhlükəsizlik İnstitutuna (RATİ) baş redaktorun vəkili Elçin Sadıqov məlumat verib.\nVəkil qeyd etdi ki, fevralın 18-də Səbail rayon Məhkəməsində hakim Araz Hüseynovun sədrliyi ilə jurnalistin vəkillərinin iştirakı olmadan bu məsələ ilə bağlı məhkəmə prosesi keçirilib. Hakim Eynulla Fətullayevin terror ittihamı üzrə ittiham olunduğu cinayət işinə xitam verildiyi üçün onun bank hesabının üzərindən həbsin götürülməsi ilə bağlı növbəti bir qərar çıxarılmağına ehtiyac olmadığı barədə qərar verib. Çünki bu ittihama əsasən jurnalistin bank hesabına qadağa qoyulmuşdu.\nElçin Sadıqovun sözlərinə görə, Beynəlxalq Bank Səbail rayon Məhkəməsinin bu barədə məhkəmə qərarın onlara təqdim etmədiyini əsas gətirərək pulu sahibinə ödəməkdən imtina edib.


«Gənc Heydər Əliyevdən qorxurlar»\n2021, 08 May, şənbə, Bakı vaxtı 07:30\n«Yeni Müsavat» qəzeti yazır ki, bunu parlamentin sentyabrın 14-dəki iclasında deputat Yevda Avramov deyib.\n«Avropadakı anti-Azərbaycan qüvvələr gənc Heydər Əliyevin tələbəlik fəaliyyətini, şeirlərini izləyirlər. Nədəncə gənc Heydər Əliyevdən qorxurlar. Çünki qorxurlar ki, 20 ildən sonra Azərbaycanda Heydər Əliyev kimi tərbiyəli və savadlı gənc böyüyür».\nYevda Avramov onu da deyib ki, Azərbaycana qarşı fəaliyyət göstərən qüvvələr 2003-cü ildə prezident seçilən İlham Əliyevin 6, maksimum 11 aydan sonra hakimiyyətdən gedəcəyini proqnozlaşdırırmış.\n«MƏNİ... ÖLDÜRƏ BİLƏRLƏR»\n«Məni hər an həbs edə, öldürə bilərlər».\nBunu strateq.az saytına müsahibəsində AXCP sədri Əli Kərimli deyib.\n«Hökumət başa düşür ki, mən həbsdə də onlara indikindən artıq başağrısı olaram. Ona görə də əgər bu qərarı indiyədək verə bilməyiblərsə, onu fikirləşirlər yəqin ki... Yoxsa başqa vaxt həbs nədir, öldürə də bilərlər. Amma onu da fikirləşirlər ki, öldürərlər, sonra da məsələ tribunallıq olar. Axı söhbət dünyanın tanıdığı adamdan gedir, prinsip etibarilə. Ona görə də özləri indi ölçüb-biçəcəklər. Mən həbs olunmamaq üçün heç nə eləmirəm, önəmli olan budur. Qərar artıq özlərinə bağlıdır».\nDƏRMAN QİYMƏTLƏRİNİN TƏNZİMLƏNMƏSİ MÜHÜM SOSİAL MƏSƏLƏDİR\nSentyabrın 15-dən bəzi dərman vasitələrinin yeni qiyməti qüvvəyə minib. Bununla əlaqədar «Azərbaycan» qəzeti Tarif Şurasının sədri Şahin Mustafayevlə müsahibə dərc edib.\nŞahin Mustafayev deyib ki, Azərbaycanda dövlət qeydiyyatına alınmış 4 min 500-dən çox adda dərman var.İndiyədək 1057 dərman vasitəsinin qiymətləri təsdiqlənib:\n«Tarif Şurası tərəfindən təsdiq edilmiş qiymətləri hazırda satışda olan həmin dərman vasitələrinin qiymətləri ilə müqayisədə 46 faiz dərman vasitəsində 2 dəfədən çox, 24 faiz dərman vasitəsində 3 dəfədən çox ucuzlaşdırılıb. Növbəti 55 təsiredici maddə üzrə dərman vasitələrinin qiymətlərinin təsdiqlənməsi üçün sənədlərin qəbulu elan olunub».\nKEÇMİŞ NAZİR PARLAMENTƏ GƏTİRİLİR\n«Azadlıq» qəzeti yazır ki, keçmiş təhsil naziri Misir Mərdanov qarşıdakı parlament seçkilərində YAP-ın namizədi olacaq.\n«Misir Mərdanova 16 saylı Yasamal II seçki dairəsindən Milli Məclis deputatlığına namizədliyini irəli sürmək təklif edilib. Sabiq nazir isə yalnız müvafiq razılıq olandan sonra seçkilərə qatıla biləcəyini deyib. Gözlənilir ki, YAP-ın yaxın günlərdə açıqlanacaq namizədlər siyahısında Misir Mərdanovun da adı olsun».\n16 saylı dairədən hazırkı deputat Bakı Dövlət Universitetinin rektoru Abel Məhərrəmovdur.


Uşaq otaqları üçün sevimli və ucuz divar kağızı - Məqalələr - 2021\nDivar kağızı bəzəkdə geri dönüş edir. Səhnə qurur, bizi poetik bir kainata aparır və məkanı qurur. DIY-dən daha çox dizayn aksesuarı olun, divarlarımızı sublimasiya etmək üçün yaradıcılıqla zəngin olan markaların şüurunu artırır. Bəli amma ... bütün bunların içində olan kiçiklər? Onların da özlərinə məxsus, estetik və xəyal kimi bir aləm hüququ vardır. Beləliklə, kiçik birinizin yataq otağının dekorasiyasını bankı sındırmadan yenidən hazırlamaq üçün 10 divar kağızı, olduqca əlverişli və əlverişlidir. Sevəcəklər!\nKörpə üçün şirin ulduzlu gecə\nGraham & Brown Kiçiklər üçün Graham & Brown tərəfindən təklif olunan bu divar kağızı sevirik. Tender və çox moda rəng xüsusilə ağ və taxta mebel ilə yaxşı gedəcəkdir. Biz körpənin şirin xəyalları olması üçün seçirik! * Pooh Goddnight Vintage divar kağızı Amazon-da ruloya görə € 25.28 **\nWinnie the Pooh X dekorasiya tendensiyası\nGraham və Brown Pooh Goddnight Vintage divar kağızı ilə əlaqələndirilir və ya tək istifadə olunur, Winnie Pooh personajlarının gizləndiyi bu olduqca divar kağızı bir oğlan otağı üçün idealdır. Ağ rəngli naxışları, geyinmədən gülməli olması, hər yaşa uyğun olduğu üçün onu bir neçə il saxlamağa imkan verəcəkdir. * Pooh 123 Vintage divar kağızı Amazon-da rulon başına € 25.34 **\nQrafik dizayn ... yeniyetmələr üçün də!\nGraham & Brown Super qrafik və günəşli, bu moda divar kağızı kiçik bir qız və ya oğlan otağı üçün idealdır. Həndəsi naxışlarını, canlı ruhunu və incə parlaq sarı notlarını sevirik. Dizayn bəli, ancaq yalnız böyüklər üçün deyil! * Grinam və Brown-da sarı üçbucaq divar kağızı ** € 19.99 ** Alinéa-da *\nİncə girly divar kağızı\nKiçik qızların yataq otağına uyğun Conforama Əksinə, bu Hello Kitty divar kağızı gənc pərəstişkarları, həm də valideynlərini sevindirəcəkdir, çünki naxışlar və fon arasındakı tarazlıq incədir. Dekor girli, müasir və dinamikdir. Beləliklə, qızınız Hello Kitty ilə and içirsə, bunun üçün get. * Salam Kitty divar kağızı ** € 19.99 ** Conforama da rulon *\nKomik kitab həvəskarları üçün üzüm dekoru\nGraham & Brown Bütün komik kitab həvəskarlarına müraciət edəcək bir divar kağızı. Hər yaşa və uniseksə uyğunlaşaraq, uşağınızın İngilis dilini öyrənməsinə də dəstək olacaq! Əlbətdə ki, heç vaxt yatmazdan əvvəl sevimli səhifələrini təkrar oxumaqdan bezməz. Dekorasiya baxımından, Mickey'in ilk albomlarının vintage tərəfini sevirik. * Mickey Graham və Qəhvəyi divar kağızı ** € 21,90 ** Alinéa-da *\nQarışıq və zərif divar kağızı\nLeroy Merlin Zərif bir uşaq yataq otağı üçün bu zərif və təmkinli divar kağızı seçin. Ağ fonda boz noxud, davam edən klassik, heç vaxt modadan çıxmır və zərifliyi ilə özünü yükləyir: yalnız lazımi miqdarda. * Boz nöqtələr divar kağızı ** € 17.90 Leroy Merlin-də **\nLeroy Merlin Havadar, yumşaq və təsəlliverici divar kağızı! Kiçik otaqlar üçün idealdır, çünki onun açıq kölgəsi məkanı genişləndirməyə meyllidir. Bu örtüyü bu qədər cazibədar edən təmtəraqlı naxışlara aşiq oluruq. * Boz tük divar kağızı ** € 16.90 ** Leroy Merlin-də rulon *\nKiçiklər üçün bədii bir otaq\n4 divar Biz bu konsentrat vitaminləri divarlarda sevirik. Bir xətlə düzülmüş rəngli polka nöqtələri çox yaxşı işlənmiş bir rahatlama effekti yaradır, bu da məkanı enerji ilə təmin edir. Bu sənət bəzəyində rahat hiss edəcək və yaradıcılığa yaraşan həyat dolu uşaqlar üçün ideal bir otaq. * Kiçik noxud divar kağızı 4 divarda rulon üçün ** € 14.90 **\nWinnie the Pooh ilə rəng\nBébé Gavroche Rəngarəng və çox sevimli, bu divar kağızı kiçiklərin otağını canlandıracaqdır. Winnie Pooh və yoldaşları rəng, sevinc və yaxşı yumor əlavə etmək üçün özlərini divarlara dəvət edirlər. * Winnie the Pooh divar kağızı Bébé Gavroche-də rulonda $ 16 € **\nCopyright 2021 \_ Uşaq otaqları üçün sevimli və ucuz divar kağızı...


Azerbaycanda “Brat Li” çekilir – Şekil - Azadliq Xeber\nAzerbaycanda “Brat Li” çekilir – Şekil\nAzərbaycanlı ssenarist – rejissor Nicat Rzazadə komediya janrında “Brat Li” adlı kino çəkir.\nANS PRESS-in məlumatına görə, filmdə baş rolda döyüş sənətləri üzrə dünyanın məşhur döyüş ustası və aktyoru Brüs Linin yalnız xarici görkəmcə deyil, həmçinin hərəkətləri ilə qüsursuz bənzəri olan 21 yaşlı Əfqanıstan vətəndaşı Abbas Əlizadə çəkilir.\nEkran işində eyni zamanda populyar aktyor Elməddin Cəfərov da baş rolda çəkiləcək. Layihənin mətbuat katibi Fuad Mədətov hazırda digər aktyorların seçim turlarına start verilib. Şərti adı “Elli”, hazırda isə dəqiq adı “Brat Li” olan komediya janrında çəkiləcək bədii filminin aktyor və aktrisa seçimləri (kastinq) Bakıda Bakı Slavyan Universitetinin əsas korpusunda keçiriləcək.\nMəlumat üçün bildirək ki, qeydiyyatdan keçmək istəyən şəxslər ad-soyad, yaş, boy və çəki, o cümlədən, 3-4 ədəd şəkillərini və özləri haqda qısa məlumatı qeyd olunan mobil telefon nömrəsinə ((+994 55) 934 36 71) “WhatsApp” vasitəsilə göndərməklə kifayətlənə bilərlər.


19 İyun 2018 01:00\nSəudiyyə Ərəbistanında son 5 ayda 23 nəfər Corona virusu səbəbidən həyatını itirib.\nMaide.Az “Dünya Bülteni”nə istinadən xəbər verir ki, Ümumdünya Səhiyyə Təşkilatı (ÜST) bildirir ki, Səudiyyə Ərəbistanında son 5 ayda SARS xəstəliyinin törəməsi olan "Corono"(MERS-CoV) virusu xəstəliyinə yoluxmuş 23 nəfər həyatını itirib.\nMəlumata görə, yeni ölüm halları ilə 2012-ci ilin sentyabr ayından etibarən ölənlərin sayı 790-a qalxmış Səudiyyə Ərəbistanında 840 nəfər bu virusa yoluxub.\nÜST-ün Cenevrə mərkəzinin internet səhifəsində yer alan məlumatda bildirilir ki, 2018-ci ilin yanvar ayından may ayına kimi Səudiyyə Ərəbistanın Hafr əl Batın, Riyad, Ciddə və Nəcran bölgələrində 23 ölüm halı baş verib.\nHəmin dövrdə adı çəkilən şəhərlərdə 75 nəfərdə Corona virusu aşkar edilib.\nQeyd edək ki, ilk dəfə "Corono" virusu 2012-ci ildə aşkarlanıb. Başda Səudiyyə Ərəbistanı olmaqla, yaxın Şərqdə geniş yayılan bu xəstəlik ağciyər və böyrəkləri sıradan çıxardır. Yoluxucu olan bu xəstəliyə qarşı qorunma və ya dərman vasitələri hələ də tapılmayıb.\nTeqlər : #Səudiyyə Ərəbistanında 23 nəfər Corona virusu səbəbindən həyatını itirib,


Səməd Behrənginin "Balaca Qara Balıq" hekayəsi barədə düşüncələrim - İnşa » Qadınla.Com - Qadınlar Birİncidir!\nTarix: 19-09-2019, 01:30\nCənubi Azərbaycan yazıçısı Səməd Behrəngi əsərlərində xalqımızın azadlıq, birlik arzularını əks etdirmiş, insanları zülmə, istibdada qarşı mübarizə aparmağa çağırmışdır. Bu cəhətdən ədibin «Balaca Qara Balıq» hekayəsi də xarakterikdir.\nAlleqorik əsər olan «Balaca Qara Balıq» hekayəsində müəllif öz azadlıq arzularını balaca balığın dili ilə ifadə edir. Balaca Qara Balığın dünyaya göz açdığı mühit Səməd Behrənginin yaşadığı cəmiyyətin oxşarıdır. Burada cəhalət hökm sürür. Ətrafdakı balıqlar heç nə ilə maraqlanmır, yeknəsək həyat yaşayırlar. Onların düşüncəsinə görə həyat yalnız yeməkdən, yatmaqdan, arxda mənasız vaxt keçirməkdən ibarətdir.\nLakin gəncliyin təmsilçisi olan Balaca Qara Balıq belə həyat tərzi ilə barışmır. O, arxdan çıxmaq, böyük dünyaya qovuşmaq istəyir. Ətrafdakı mühafizəkar balıqlar isə onun bu istəyini əsla anlamır və bir ağızdan deyirlər: - Başqa dünya yoxdur! Dünya elə gördüyün bu dünyadan ibarətdir.\nGenişliyə, yeni dünyaya doğru gedən yolda Balaca Qara Balıq çox çətinliklərlə üzləşir. Yolda onun qarşısını müxtəlif qüvvələr kəsmək istəyir. Şaqqa balıq, balıqudan buna nümunədir. Şaqqa balıq kiçik balıqların arasına ədavət salır, onların qüvvələrini parçalayır və sonra da asanlıqla «qurt» eləyib udur. Balıqudan da balaca balıqların qənimidir. Lakin bu və ya digər xeyir qüvvələr Balaca Qara Balığa həmişə kömək olurlar. O, çətinliklərdən qurtularaq irəliyə doğru yolunu davam etdirir və nəhayət, gədib dənizə çıxır. Bu, onun arzuladığı geniş, azad dünyadır.\nYazıçı əsəri nikbin sonluqla tamamlamaqla gəncliyin yenilməz qüvvə olduğunu nəzərə çarpdırmaq istəmişdir. Gənclər təcrübəsiz olsalar da, daim axtarışdadırlar, heç bir vəchlə köhnəliklə barışmırlar. Əsərdə Balaca Qara Balığın gəlib çatdığı genişlik gəncliyin arzuladığı yeni, azad həyatın rəmzidir.\nCəlil Məmmədquluzadənin «Poçt qutusu» əsərində Novruzəlinin faciəsinin səbə ...\nAlicənab əməl - İnşa


Gələn il dünyada nələr baş verəcək?\nGələn il dünyada nələr baş verəcək? Dünya\n25 Dekabr 2018 13:50\n"Stratfor" şirkəti 2019-cu illə bağlı proqnozları yayımlayıb\n"Stratfor" İranın rəqiblərinə zərbə endirmək üçün müxtəlif vasitələrdən istifadə edəcəyini bildirib. Bundan başqa, İranın özünün təsir vasitələrinin gücü ilə ABŞ, İsrail və Fars körfəzi ölkələrinə zərbə endirəcəyi qeyd edilib:\n"İran özünə qarşı hərbi zərbələrə şərait yaratmamağa çalışacaq. 2019-cu ildə AB tərəfindən İrana verilən siyasi dəstək zəifləyəcək. AB-nin verdiyi iqtisadi zəmanətlər siyasi ritorika ilə əvəz ediləcək. Tehran daha qətiyyətli cavab tədbirləri görməyə çalışacaq".\n"Stratfor" həmçinin korrupsiya ilə mübarizənin daha populyar və güclü siyasi vasitəyə çevriləcəyini, Qərb ölkələri və diktatorların bundan daxili və xarici siyasətin formalaşdırılması üçün istifadə edəcəyini qeyd edib.\nBöyük güclərin bütün dünyada silah tədarükü üçün sərfəli kontrakt uğrunda mübarizə aparacağı da bildirilib.


Milli Məclisin İntizam Komissiyası toplanır - RAFAEL CƏBRAYILOVUN MƏSƏLƏSİNƏ BAXILACAQ\n“Milli Məclis payız sessiyasına start verib, komitələr öz işinə başlayıb. Güman ki, Milli Məclisin İntizam Komissiyası da yaxın günlərdə toplaşacaq”.\nMuxalifet.az xəbər verir ki, bunu Modern.az-a Milli Məclisin İntizam Komissiyasının katibi Məlahət İbrahimqızı deyib.\n“Komissiyanın mandatına daxil olan hər hansı iş olanda mütləq gündəliyə salınır. Ola bilsin ki, İntizam Komissiyası ilə bağlı bəzi məsələlər payız sessiyasının gündəliyinə salınsın”-deyə katib əlavə edib.\nMəlahət İbrahimqızı bildirib ki, İntizam Komissiyasının iclasında deputat Rafael Cəbrayılovun deputat vəsiqəsini girov qoyması mütləq müzakirə olunacaq:\n“Milli Məclisdə deputatlarla bağlı hansısa məsələ gündəmə gələndə İntizam Komissiyası buna münasibət bildirir və ona uyğun qərar da qəbul edir. Ötən illərdə də bunun şahidi olmusuz. Son günlər mətbuatda yayılan məsələ deputat həmkarımız Rəfael Cəbrayılovla bağlıdır. Ola bilsin ki, Milli Məclisin Aparatına məsələ barədə məlumat daxil olub.\nİstənilən halda, baş verən məsələ qanqaraldıcı haldır. Millət vəkili adına yaraşmayan hadisədir. Milli Məclisin İntizam Komissiyası bu məsələyə mütləq münasibət bildirməlidir. Həmçinin, həmkarımız olan deputat Rəfael Cəbrayılov mətbuat vasitəsilə ictimaiyyətə ətraflı məlumat verməli və baş verənlərə aydınlıq gətirməlidir”\nQeyd edək ki, Milli Məclisin deputatı, parlamentin Hüquq siyasəti və dövlət quruculuğu komitəsinin üzvü Rəfael Cəbrayılovun borca görə məhkəməyə verildiyi barədə xəbər yayılıb. Bununla bağlı mətbuata açıqlamasaında borc verən tərəf bildirib ki, Rafael Cəbrayılov 300 min ABŞ dollarını vaxtında ödəyə bilmədiyinə görə III və IV çağırış Milli Məclisin deputat vəsiqəsini girov qoyub.\nHazırda mətbuatda və sosial şəbəkələrdə deputatın baş verənlərdən sonra mandatının geri alınıb-alınmayacağı müzakirə olunur.


Röya Ayxan radioları tənqid etdi: İfaçılardan dəstək gəldi [Yenilənib] » LiVe.Az - Oxuyun ki, xəbəriniz olsun! Son xəbər\nRöya Ayxan radioları tənqid etdi: İfaçılardan dəstək gəldi [Yenilənib]\nRöya Ayxan “Instagram”da paylaşım edərək radioların yerli mahnılar əvəzinə, xarici bəstələrə üstünlük verməsini tənqid edib.\nO, türkiyəli ifaçıların musiqilərinə daha çox yer verilməsini sərt şəkildə qınayıb.\n“Doğrudan da, biabırçılıqdır. Soruşun niyə? Avtomobillə gedirəm və artıq 5-ci radioya çevirmişəm ki, türk mahnıları oxunur. Biz bu qədər pul buraxırıq, bunların haqqını kim verəcək? Dörd gecədir Nihat Odabaşı ilə klip çəkirik. Sonra da yekə-yekə deyirik ki, türklər gəlir Bakıya, bizimkiləri tanımır. Bizimkilər onların əlindən öpür. Düzdür, mən öpməmişəm. Amma öpənlərimiz çox olub. Radiolara səslənib deyirəm ki, işinizi bilin. Sonra deməyin ki, bizi heç kim saymır. Siz özünüz özünüzü saymırsınız.\nBuradan Nuşirəvan müəllimə (Milli Televiziya və Radio Şurasının sədri) müraciət edirəm, xahiş edirəm ki, televiziyalarda klip saatı ayrılsın. Bizə bu dərəcədə hörmətsizlik olmaz. Sizi başa düşürəm, Nuşirəvan müəllim. Başınız keyfiyyətli və maraqlı olsun deyə verilişlərə qarışıb. Amma biz “əldən gedirik”, belə olmaz”, - deyə o bildirib.\nOnlar da həmkarları Röya kimi Milli Televiziya və Radio Şurasının sədri Nuşirəvan Məhərrəmliyə müraciət edərək yaranan vəziyyətə əncam çəkilməsinin zəruri olduğunu bildiriblər.\nMüğənni İradə İbrahimova: “Bizdə bu qədər mahnılar oxunur, onlara əziyyətlər çəkirik, ancaq hamısı “raskrutka” olunmur. Çox mahnılarımız səsləndirilmir və ortaqlıqda batıb gedir. Müğənni yeni mahnı çıxarır, baxırsan ki, hələ də köhnə hit mahnılarını səsləndirirlər. O da lazımdır, amma yeni çıxan mahnını ən azı gündə 5 dəfə səsləndirmək mütləqdir. Bizdə türk və xarici mahnılara daha çox üstünlük verilir. Tamam, biz də sevirik, ancaq nə qədər olar? Gəlin, çox uzağa yox, elə Türkiyəyə baxaq. Görək onlar bizim mahnılarımızı radiolarında səsləndirirlərmi? Orada sənətçilərimizin mahnıları yalnız ödənişli şəkildə verilir. Bizim klip kanalımız, televiziyalarda klip saatları olan verilişlərimiz olmalıdır. Demirəm ki, sırf elə bizim mahnıları səsləndirsinlər. Bizim klassiklərimiz var, onların bəstələrindən versinlər ki, gənclərimiz maariflənsin. Mən də Röyaya dəstək verib, Nuşirəvan müəllimdən bu işi nəzarətə götürməsini xahiş edirəm”.\nMənbə: Oxu.Az, Publika.Az,\nVideo: Youtubeшаблоны для dle 11.2\nAzərbaycanlılar “O səs Türkiyə”nin duellərində yarımfinala adlayıblar\nDilarə dəniz kənarından cazibədar şəklini paylaşdı


Prezident: “Bəzi xarici paytaxtlarda qərar verildi ki, İlham Əliyevi devirməliyik” – VİDEO – RİA24.AZ\nPrezident: “Bəzi xarici paytaxtlarda qərar verildi ki, İlham Əliyevi devirməliyik” – VİDEO\n“Halbuki təzyiqlər, təhdidlər olmuşdu, mənə qarşı çevriliş cəhdləri olmuşdu. 2003-cü ildə Azadlıq meydanında AXC-Müsavat cütlüyünün tör-töküntüləri hərbi çevriliş etmək istəmişdi. Alınmadı, xalq dəstəkləmədi. 2005-ci ildə Azərbaycanda “narıncı inqilab” təşkil etmək istəmişdilər. Artıq narıncı bantları başlarına bağlamışdılar, narıncı çadırlar gətirilmişdi. Nə idi məqsəd? Məqsəd satqınları hakimiyyətə gətirmək, onların əli ilə Qarabağı ermənilərə vermək və Azərbaycana rəhbərlik etmək idi.\nMən bunu qoymurdum, ona görə bəzi xarici paytaxtlarda qərar verildi ki, İlham Əliyevi devirməliyik. O vaxt da “narıncı inqilab” dəbi var idi. Orada-burada inqilablar baş verirdi. Bu inqilabların axırı nə oldu? İndi hər kəs bunu görür. Ölkələr bərbad vəziyyətdədir, böhrandan çıxa bilmirlər. 17 ildir orada böhran hökm sürür. O ölkələrin böhrandan çıxma ehtimalı çox aşağıdır. Yenə də xalq arxamda durdu, yenə də xalq müstəqil siyasəti dəstəklədi. Bütün cəhdlərə, təzyiqlərə baxmayaraq, Qarabağ məsələsində bir faiz güzəştə getmədim”, – deyə Prezident vurğulayıb.\n← Prezident: “Ermənistan bizim qarşımızda diz çökmüş ölkədir, başını, boynunu bükmüş ölkədir” – VİDEO\nBrayza: “Ermənilər nasistlərin 1945-ci ildə Varşavanı dağıtdığı kimi Ağdamı viran qoyublar” – VİDEO →\nErmənilər “İsgəndər-M”lə Qazançı kilsəsini vurmaq istəyib – RƏSMİ


Milli poeziyamızın Mədinə Gülgün zirvəsi » Reyting.az\nMilli poeziyamızın Mədinə Gülgün zirvəsi\nTarix: 18-01-2021 14:22 | Bölmə: Mədəniyyət\nMilli mətbuatımızı bəşəri nümunələrlə zənginləşməsinə şairələrimiz də zaman-zaman tövhələrini veriblər. Lakin zirvələrlə bir sırada dayanmaq xoşbəxtliyi heç də hər kəsin tale qismətinə nəsib olmayıb. 1926-cı il yanvarın 17-də Bakıda dünyaya göz açan, mənalı və nəsillərə örnək ömür yolu keçən, o taylı-bu taylı ədəbiyyatımızın fəxrlərindən sayılan, 30 ildən bəri paytaxtımızın fəxri xiyabandakı məzarı ziyarət edilən Mədinə Nəsrulla qızı Ələkbərzadə (Mədinə Gülgün) də barmaqla sayılacaq qədər belə xoşbəxt sənətkarlarımızdandır.\nGörkəmli şairə, mübariz insan, həyatının sonunadək Azərbaycan Demokrat Firqəsinin amallarına sadiq qalan, ən başlıcası ömür-gün yoldaşı, milli poeziyamızın zirvələrindən sayılan xalq şairi Balaş Azəroğlunun İlham mənbələrindən olan Mədinə xanım yaddaşlarda belə duyğularla qalmaqdadır.\nSənətkarın şeirləri 1945-46-cı illərin 21 Azər hərakatının beşiyi sayılan Təbrizdə necə maraqla qarşılanırdısa Vətənin mühacirət adında ünvanında bir elə rəğbətlə dinlənilir, mütaliə edilirdi.\nMəsləkdaşımızn şeirlərini söz sənəti sahiblərinin poetik nümunələrindən fərqləndirən başlıca cəhət həmin misraların daxilindəki bir lirika idi ki, bunların əksəriyyətinə mahnı bəstələmək o qədər də çətin iş sayılmırdı. Müğənnilərin isə məlahətli, həzin səsləri həmin təranələrə papulyarlıq qazandırırdı. Şairənin əməkdar incəsənət xadimi adına layiq görülməsi də belə vəhdətə məntiqi yanaşmanın nəticəsi sayıla bilərdi.\nYanvarın 18-də Azərbaycanın elə bir mətbu onlayn orqanı yoxdur ki, sevimli şairəmizin 95 illik yubileyini manşetə çıxartmasın, hər iki sahədəki xidmətlərini diqqətə çatdırmasın, şeirlərindən nümunələri yayımlamasın. Bu özü ümumxalq məhəbbətin ifadəsidir, yaddaşların inikasıdır. Azərbaycan Demokrat Firqəsi oğlu, məsləkdaşımız Etibar Balaş oğlu (Balaş Azəroğlu) Abizadə və yubilyarın bütün doğmaları, yaxınları ilə xoş duyğularını bölüşərkən qətiyyətlə bildirir ki, Mədinə Gülgünün də daşıyıcısı olduğu bəşəri ideyaların təntənəsi qaçılmazdır.\nP.S: Fəxrimiz, ölməz sənətkarımız Mədinə xanımın bioqrafiyasından, yaradıcılıq yolundan bəhs edən yazı, şeirləri (dalidag.az), "AN.T"dən götürülən səsli görüntüləri isə bir daha yaddaşlarımızda poeziyamızın zirvələrindən olan unudulmaz insanı canlandıra bilər.\nMədinə Gülgün: "Fikrimə yaddaşlar yazan yarpaqlar, fikrimi ardınca aparır yenə..."\nAzərbaycan ədəbiyyatının görkəmli qadın şairələrindən olan, Cənub mövzusunda unudulmaz poeziya nümunələri yaradan, Əməkdar incəsənət xadimi Mədinə Gülgün hər şeyə, məhrumiyyətlərə, çətinliklərə, sıxıntılara baxmayaraq, şair qəlbini, səmimiyyətini, insanlara sevgisini qoruyub saxlaya bilib. “Yer üzündə bir evim var, ocağı daim yanar. Onun sönməz şöləsindən, ürəyim işıqlanar”, - deyən şair ailəsini, balalarını, ocağını hifz eləməklə yanaşı, gözəl sənət nümunələri də yarada bilmişdi.\nTanınmış şairənin ilk yaradıcılıq nümunələri Azərbaycan xalqının azadlıq və milli istiqlaliyyət uğrunda apardığı mübarizə illərinə təsadüf edib. Mədinə Gülgünün poeziyası xalqa, doğma vətənə övlad məhəbbətində yoğurulub, oxucularını ağ günlərə və qurtuluş uğrunda döyüşlərə çağırış ruhunda köklənib.\nYaşamaq, yaratmaq həvəsim mənim!,- deyən şairin məğrur, bir az da nisgilli poeziyası heç zaman öz dəyərini itirməyəcək.\nMədinə Gülgünün şeirləri\nMənim azadlığım dumansız səma,\nTəzə dənə dolmuş tər sünbüllərdir.\nMənim səadətim bu el, bu oba,\nBir də şəfəq içən körpə güllərdir.\nMənim arzularım min-min gəncliyin\nHəyat yollarında addım səsidir.\nMənim ümidilərim neçə körpənin\nBeşik-beşik qalxan qəhqəsidir.\nMənim hünərim də, mənim gücüm də\nBirlikdir, birliyin öz səsiyəm mən.\nBu birlik eşqiylə hey zaman-zaman\nBəxtəvər-bəxtəvər ötəsiyəm mən...\nMənim nəğmələrim ana laylası,\nAna nəfəsindən almışdır qida.\nŞeirim müjdə verən qaranquşlar tək\nYenə qanadlanıb uçur havada...\nMənim dəyanətim Tomris nənəmin\nDüşmənə bac verməz vüqarındandır.\nMənim məhəbbətim elin, elatın\nPozulmaz andından, ilqarındandır.\nBir zərrə varlığam, bir damlayam mən,\nBu dərin dənizdə, coşqun sularda.\nSənə minnətdaram, Vətən, ay Vətən,\nYaşasam da harda, olsam da harda\nKim deyir bitməmiş qalacaq nəğməm,\nKim deyir sınacaq könül tarım da.\nElə alovludur, odludur sinəm\nQalmaz arzularım, qalmaz yarıda.\nKim deyir bu günüm olacaq röya,\nSabah unudulub gedəsiyəm mən?\nQarışıb nə qədər şirin arzuya\nYenə də, yenə də ötəsiyəm mən\nKim deyir... inanma hər deyilənə,\nMən böyük dənizin bir damlasıyam.\nYazmağı öz xalqım öyrətdi mənə,\nMən onun danışan, dinən sazıyam.\nKim deyir bu gün var, sabah yoxuq biz,\nHər deyilən sözə inanmayın ha.\nHəyat bir dalğalı, haraylı dəniz,\nDalğalar gah enər, gah qalxar şaha.\nLəpələr bir insan ömrünə bənzər,\nLəpələr bitməmiş, ləpələr gələr.\nSahil qumlarına səpildikcə zər\nSuların qoynundan nəğmə yüksələr.\nBu səhər dünyaya ilkin göz açan\nGör neçə oğul var, gör neçə qız var.\nKim deyir qonaqdır dünyada insan\nBizim sabahımız, sabahımız var.\nHəyatda daş üstə daş qoyan kəsin\nÖmrü qara daşa dönərmi deyin.\nBu insan nəfəsli torpağın, ərzin,\nOdu, hərarəti sönərmi deyin.\nİnanma, inanma hər deyilənə.\nBeşikdə qımışıb, ağlayan körpə\nSanki şirin mahnı oxuyur mənə.\nSabah unudulub gedəsiyəm mən.\nYenə də, yenə də ötəsiyəm mən.\nYenə nə dolmusan, nə çağlayırsan,\nA mənim sevdalı, havalı könlüm?\nYenə gizli-gizli nə ağlayırsan,\nKimdən öyrənmisən bu halı könlüm?\nDe, hansı həsrətdən belə darıxdın,\nDönüb göz yaşına üzümə axdın\nHicrana rats gəldi bu dönük baxtın,\nSinəmdə gəzdirdin məlalı, könlüm.\nMənim həmaxşamım, həmsəhərmisən,\nXəyal yollarında həmsəfərimsən .\nMənim dağılmayan bir şəhərimsən,\nAy mənə özümdən vəfalı könlüm.\nDemə vida etdi ilk bahar bizə,\nÖmrün payız fəsli yar olar bizə.\nDarıxma tapılar havadar bizə,\nAy böyük arxalı, obalı könlüm.\nMənim əhdim sənsən, ilqarım sənsən,\nVarlı sayılsam da, o varım sənsən.\nMənim dinim də sən, tanrım da sənsən,\nBu Gülgün nəğməmin cəlalı könlüm.\nKimsə bir dost kimi yad edir məni\nHardasa nəğməmi oxuyan olur.\nElə bil dünyanın məhəbbətini –\nMənə bəxş edirlər, ürəyim dolur.\nBəzən məclislərdə düşürəm yada,\nDeyirəm əməyim getməmiş hədər.\nKiçik bir damlayam coşqun sularda,\nHaqqım var sevinim bir damla qədər...\nBəzən həzin-həzin çalıb ötürəm,\nHardasa, kiminsə kövrəlir qəlbi.\nBəzən müjdələrə çevrilir nəğməm,\nDöyür qapıları qaranquş kimi...\nDönüb saf gülüşə qonuram bəzən\nKiminsə üzünə yox olur qəmim,\nKiminsə qəlbində yaşayıram mən,\nDemək, yaşamağa haqqım var mənim...\nMənim sevinməyə haqqım var, haqqım,\nDamlayam, yaşadar nəhrlər məni...\nSevin, sən də sevin, Vətən torpağım,\nKimsə, haradasa yad edər məni...\nHər kəs bu dünyaya bir qiymət verdi,\nGah alqış eşitdi, gah qarğış, dünya.\nMənə bollu-bollu həsrət göndərdi,\nQoydu yolum üstə qara daş, dünya.\nHəsrət bir an məni tərk eləmədi,\nYaz mehi saçıma zər ələmədi.\nSinəmə əllərin su çiləmədi,\nBelə görməyəydi məni kaş, dünya.\nÇoxu taleyimə biganə qaldı,\nBu üşüyən könlüm viranə qaldı,\nSorma viranədə daha nə qaldı,\nBəzən dolu olub, bəzən boş, dünya.\nEy doğma vətənim, doğma torpağım\nMən əgər quş olsam yuvam səndədir.\nSənsən xilaskarım, sənsən dayağım,\nLoğman təbiətli havam səndədir.\nBağlıyam eşqinə, məhəbbətinə,\nGəzsəm də dünyanı mən dönə-dönə,\nQayıdıb gələrəm yanına yenə,\nÇünki, elim səndə, obam səndədir.\nSənin laylayınla cana gəlmişəm,\nSinənə baş qoyub mən dincəlmişəm.\nMən yaxşı duymuşam, yaxşı bilmişəm\nDərmanım səndədir, davam səndədir.


Gömrükdə əməliyyat: 244 kq heroin aşkarlandı\nGömrükçülərin həyata keçirdiyi daha bir əməliyyat uğurla nəticələnib.\nDövlət Gömrük Komitəsindən Axar.az-a verilən məlumata görə, 244 kiloqramdan artıq narkotik vasitə - heroinin ölkənin gömrük sərhədindən qaçaqmalçılıq yolu ilə keçirilməsinə cəhdin qarşısı alınıb.\nKomitənin Cənub Ərazi Baş Gömrük İdarəsinin Biləsuvar gömrük postunda Azərbaycan ərazisindən tranzit keçməklə İran İslam Respublikasından Gürcüstana "Bitum membranı" yükü aparan DAF markalı, WE261EW/UU260V dövlət qeydiyyat nişanlı yük avtomobili saxlanılıb və gömrük nəzarətinə cəlb edilib.\nTəkrar yoxlama zamanı avtomobilin qoşqusunun altında kustar üsulla düzəldilmiş gizli saxlanc yerindən 480 ədəd bağlama, həmin bağlamalarda isə qablaşdırılma ilə birgə çəkisi 244 kq 344 qram olan narkotik vasitə - heroin aşkar edilib.\nXatırladaq ki, son iki həftə ərzində gömrükçülərin həyata keçirdiyi əməliyyatlar nəticəsində 5 fakt üzrə 730 kq 788 qram çəkidə narkotik vasitələrin ölkənin gömrük sərhədindən qaçaqmalçılıq yolu ilə keçirilməsinə cəhdin qarşısı alınıb.\nİsrail raket atəşinə tutuldu\nGüclü külək Azərbaycanda fəsadlar törətdi\nGüclü küləyin qırdığı ağac evin dam örtüyünü deşdi\nKərbəlada İran konsulluğu yandırıldı\nSumqayıtda binalarda yanğın baş verdi\n2 gün öncə 21:39\nGöyçayda öldürülən qız "Tiktoker" imiş\n2 gün öncə 18:34\n2 gün öncə 14:36\nSalyanda gənc şair döyüldü\n2 gün öncə 13:46\nXəbərdarlıq edilmişdi - Bakıda az öncə başladı...\nBu gün 00:36\nBəy gəlini öpdükdən 5 dəqiqə sonra ölüb\nPolis və AQTA əməkdaşları birgə monitorinq keçirdi\nHeydər Əliyev Ankarada yad edilib\nOrdumuzun düşməni məhv edən dəhşətli silahları\n"Qalatasaray" "Beşiktaş"a belə qalib gəldi\n2 gün öncə 09:58\n"Milan"dan "Yuventus" üzərində böyükhesablı qələbə\nAzərbaycanda məşhur teleaparıcı vəfat etdi\n2 gün öncə 16:33\nƏrdoğan Şuşaya niyə gəlir?\n2 gün öncə 22:13\nMini və açıq saçıq geyinən qadınlar cərimə olunacaq\nBunu etsəniz, 600 manat cərimələnəcəksiniz\n2 gün öncə 09:55\n"5 min körpəni doğum evində DƏYİŞDİRDİM"\nMüdafiə Nazirliyi yeni məlumat yaydı!\n“Lotu Quli”ni Mənsimovu öldürmək üçün Türkiyəyə gətirdilər”\n2 gün öncə 16:37\nZöhrə Abdullayevadan üzücü xəbər gəldi\n2 gün öncə 20:08


Nəfəs LGBT “Homoseksual işçi və sahibkar” mövzusunda monitorinq həyata keçirir\nAzərbaycanda homoseksual insanların hüquq və azadlıqlarını qorunması istiqamətində fəaliyyət göstərən “Nəfəs” LGBT monitorinqə başlayıb. Monitorinqin keçirilməsində əsas məqsəd sahibkarlıq mühitində homoseksual işçi və sahibkar arasındakı iş mühitinin araşdırılması və homoseksual insanların iş mühitində mövcud olan və ya yarana biləcək çətinliklərinin öyrənilməsidir.\nNəfəs LGBT Azərbaycan Global Alliance for LGBT Education ilə birlikdə sorğu keçirir\nNəfəs LGBT Azərbaycan LGBT Tədrisi üçün Qlobal İttifaqla(GALE-Global Alliance for LGBT Education) əməkdaşlıq əsasında “Təhsil üçün tədqiqat hüququ” layihəsi həyata keçirir. Layihənin əsas məqsədi Azərbaycanda LGBT təhsil üçün mövcud vəziyyətin araşdırılması, LGBT(lesbiyan-gay-biseksual-transgender) insanlar üçün təhsil hüququnun mümkün və ya mümkünsüzlüyünün, həmçinin digər təsir edici amillərin müəyyənləşdirilməsidir.\nAvropa İttifaqının Bakı nümayəndəliyi Nəfəs LGBT Azərbaycan Alyansı ilə görüşüb\nBu gün Avropa İttifaqının Azərbaycan nümayəndəliyi ilə Nəfəs LGBT Azərbaycan Alyansı arasında görüş keçirilib. Görüşdə Avropa İttifaqının Baki Nümayəndəliyinin siyasi məsələlər üzrə müşaviri Aleksandra Krasteva, müşavirin katibi Ovidiu-Viorel Naftanaila, proqram rəhbəri Məryəm Hacı-İsmayılova, Nəfəs LGBT Azərbaycan Alyansının prezidenti Atilla Bey Cavid və icraçı direktoru Tural Məmmədov iştirak edib.\nAzərbaycandakı LGBT insan hüquqları Türkiyədə müzakirə olunacaq\nNəfəs LGBT Azərbaycan Alyansının prezidenti Atilla Cavid Türkiyədə keçiriləcək “Ayrı-seçkilik əleyhinə” simpozyumda iştirak edəcək. Simpozyum KAOS GL tərəfindən Beynəlxalq İnsan Hüquqları həftəsi çərçivəsində keçiriləcək. Səfər ərəfəsində Cavid Nəbiyev LGBT Təhsil üçün Beynəlxalq İttifaqın(GALE) icarçı direktoru Peter Dankmeijer və digər beynəlxalq təşkilat rəhbərləri, nümayəndələri ilə görüşəcək.


İş adamının ölümünə görə həbs edilən ata və oğluna hökm oxundu - 35 il » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\n07:54 Cümə Axşamı, 17 Oktyabr 2019\nİş adamının ölümünə görə həbs edilən ata və oğluna hökm oxundu - 35 il\nİş adamının qətlinə görə həbs edilən ata və oğul hakim qarşısına çıxarılıb.\nBakı Ağır Cinayətlər Məhkəməsində qətl törətməkdə ittiham edilən Tural Əlizadə və atası Zakir Əlizadənin cinayət işi üzrə məhkəmə iclası keçirilib.\nHakim Şəkər Məmmədovanın sədrliyi ilə keçirilən məhkəmə iclasında hökm oxunub.\nHökmə əsasən Tural Əlizadə 17 il, Zakir Əlizadə isə 18 il müddətinə azadlıqdan məhrum ediliblər.\nEv dustaqlığında olan Babək Quliyev barəsində isə 2 il islah işləri cəzası təyin edilib.\n1959-cu il təcəllüdlü Zakir Əlizadə daha əvvəl də 3 dəfə məhkumluq həyatı yaşayıb. O, daha əvvəl adam öldürməyə görə 9 il məhbus həyatı yaşadığını söyləyib.\nZakir Əlizadə indi adam öldürməkdə və xuliqanlıqda ittiham edilir. O, niyə həbs edildiyini bilmədiyini deyib. 1991-ci il təvəllüdlü Tural Əlizadə ailəli, iki azyaşlı övladının olduğunu, daha əvvəl məhkumluq həyatı yaşamadığını deyib.\nBu iş üzrə daha bir nəfər təqsirləndirilən şəxs var. O, 1976-ci il təvəllüdlü Babək Quliyevdir. B.Quliyev xuliqanlıqda ittiham edilir.\nTəqsirləndirilən Tural Əlizadə yeni vəkillə müqavilə imzalamaq istədiyini və dövlət hesabına təyin edilən vəkildən imtina etdiyini bildirib. Məhkəmədə T.Əlizadənin yeni vəkillə müqavilə imzalaması üçün mayın 8-nə qədər fasilə verilib.\nQeyd edək ki, hadisə Abşeron rayonunun Qobu qəsəbəsində baş verib. 1975-ci il təvəllüdlü Abbasov Rövşən Rafiq oğlunu "Vinçester" markalı silahla qətlə yetirən 25 yaşlı Tural Zakir oğlu Əlizadə həbs edilib. T.Əlizadə istintaqa ifadəsində bildirib ki, R.Abbasovla əvvəlcədən ədavəti olub.\nOnlar "söhbət etmək" üçün kafedə görüşüblər. Kafedən çıxdıqdan sonra sözləri yenidən çəp gəlib. Bu zaman T.Əlizadə "Vinçester" markalı silahdan əvvəlcə havaya atəş açıb. Daha sonra T.Əlizadə R.Abbasovun ayağını güllə ilə yaralayıb. O, üçüncü gülləni R.Abbasovun ürək nahiyyəsinə vurub. Daha sonra qətlin iştirakçısı kimi Tural Əlizadənin atası Zakir Əlizadə də həbs edilib.


Əziz Əzizov prezidentə xəyanətdə suçlanır - Sensasion detallar/Video » Azia.az\nƏziz Əzizov prezidentə xəyanətdə suçlanır - Sensasion detallar/Video\n2013-cü ilin İsmayıllısını yada salın: zalım nazir və onun müştəbeh oğlunun qudurğan hərəkətinə görə otel binası yandırıldı, iğtişaşlar oldu.\nİndi atalar oğulların və ya qohumlar yaxınların məsuliyyətini daşımır deyə anlayış yoxdur.\nƏgər sən vəzifəlisənsə, ətrafının hərəkətlərini nizamlamalısan. Əks təqdirdə, o, sənin “siyasi bel”indən əmələ gəlmiş kimi qəbul edilir.\nİctimai rəyin assosiyasiyası amansızdır - “özü necə məmur olubsa, oğlu, kürəkəni, ya da əmisi uşağı da onun tayıdır” deyirlər.\nElə bu nöqteyi-nəzərdən Müasir Müsavat Partiyasının sədri Hafiz Hacıyev video çıxışında Suraxanı rayon icra başçısı Əziz Əzizovun fəaliyyətini və kürəkəninin davranışını prezidentə xəyanət, xalqı dövlətdən narazı salmaq kimi qiymətləndirmişdi:\n“Əziz müəllim, sizə bu qədər Suraxanı kifayət eləmədi, indi də prezidentə xəyanət edirsiniz? Dağıtmaqdan, yeməkdən başqa nə edirsiniz?”\nH.Hacıyevin həmin video çıxışını az sonra təqdim edəcəyik. İndisə...\nİndisə Anaxeber.info xatırladır ki, Ə.Əzizov təpədən-dırnağa korrupsiyaya bulaşmış, adı Cəlilabaddan Yasamala, oradan Suraxanıya qədər müxtəlif maxinasiyalara, biznesə qarışmış icra başçısıdır.\nƏziz Əzizov həmin məmurdur ki, II qrup əlilin dükanını başına uçurub. Ə.Əzizov bundan əvvəl də Yasamal sakinlərinə münasibətdə ciddi fərqlənməyib.\nRayonun icra başçısı olanda neçə-neçə sahibkarı incidib, obyektini söküb. İnternet resurslarına baxın “Yasamalda silkələnmə: Əzizov sahibkarları incidir”, “Kərəm Həsənov-Əziz Əzizov Yasamalı talayır” və s.\nMəsələn, yeddi övlad atası, üç oğlu ön cəbhədə olan iş adamı Nazim Dünyamalıyev də Ə.Əzizovun qurbanlarından biri idi.\nOnun Yasamaldakı obyekti heç bir əsas göstərilmədən sökülmüş, 7 uşaq atası çörəksiz qoyulmuşdu.\nDünyamalıyev deyirdi ki, Ə.Əzizov onun əmlakını yerlə-yeksan etdirdi, amma Yasamal parkını sata-sata gedirdi.\nƏgər imkanı olsaydı, Suraxanı icra başçısı II qrup əlil Əliyev Ələkbərin nəinki obyektini yerlə-yeksan edərdi, özünü də çılpaq şəkildə evindən çıxarıb həbsə göndərərdi.\nÜmumiyyətlə, Ə.Əzizov yan-yörəsini vəzifədə görməyi sevən məmurdur. O, həmin icra başçısıdır ki, “Korrupsiyaya qarşı mübarizə haqqında” qanunu pozaraq bacısı oğlu Murad Ağayevi özünə köməkçi təyin edib.\nƏziz Əzizov o icra başçısıdır ki, uzun illərdir Suraxanı İH-də İctimai-siyasi və humanitar məsələlər şöbəsinin müdiri olan Barxudarov Barxudar kimi peşəkar kadrı işindən getməyə məcbur edib. Ona kiçik vəzifəyə keçirməyi təklif edib.\nBununla razılaşmayan 1-ci dərəcə dövlət qulluqçusu öz ərizəsi ilə işdən çıxıb. Yəni, gəldiyi gündən Suraxanıya “göz verib, işıq verməyib”.\nAnaxeber.info məlumat verir ki, prezidentin onu Suraxanıya icra başçısı göndərməkdə niyyəti rayonu dirçəltmək olub.\nAmma Əzizovun işi-gücü komanda yığmaq, başına çətir tutan adam saxlamaq, obyektlərə ilişmək, çörəyi bir dükandan çıxan əlilin son ümid yerini sökdürməkdir...\nSuraxanıya gəlin, prezident bir nümayəndə yollasın, Bakının ən geridəqalmış rayonu ilə qarşılaşacaqlar: yollar bərbad, səliqə-sahman yox, icra başçısı vətəndaş müraciətlərini eşitmir, onları qəbul eləmir, torpaq satmaq, obyekt tikdirmək Əzizovun yeganə missiyası olaraq qalır və s.\nBundan başqa, Suraxanının Bahar qəsəbəsi sakinləri media tv-yə bildirmişdilər ki, icra başçısı Əziz Əzizov, bacısı oğlanları və yaxın qohumları rayonu viran qoymaqdadır.\nOnların sözlərinə görə, prezidentin anti-korrupsiya ilə mübarizəsini, DTX-nın keçirdiyi uğurlu əməliyyatları, icra başçılarının rüşvətxor əməllərinin ifşasını vecinə almayan Əzizov və yaxınları Bahar qəsəbəsində satmadıqları yer qalmayıb.\nQəsəbənin torpaqlarını satmaqla varlanan Ə.Əzizovun kabinetindən keçmiş həmkarı Vilyam Hacıyevin evində olduğu kimi, paçka-paçka avrolar çıxarsa, təəccüb doğurmaz.\nPrezident bu cür məmurlara və yaxınlarına qarşı müxalif ampluadadır. Onların davranışlarını vətənə xəyanət adlandırır.\nBütün bunlar göstərir ki, həbs edilən icra başçıları tək deyillər. Bizsə Hafiz Hacıyevin Əziz Əzizov barəsində sensasion çıxışını təqdim edirik:\nŞöbə müdiri icra başçısının bu təklifinə görə işdən çıxdı


Əsgər anası: Oğlumu komandirin müavini vurub öldürüb |\nƏsgər anası: Oğlumu komandirin müavini vurub öldürüb\n6, Noyabr, 2016\nDünyasını dəyişən əsgərin anası komandir müavini Elbrus Həsənovu günahlandırır\n“Oğlumu əsgərliyə sağ göndərib, cansız bədənini qarşıladım. Özü də əsgərliyinin bitməsinə ikicə ay qalmış” – deyir, İsmayıllının Qüşencə kəndinin sakini Günay Cəbiyeva.\nGünay Cəbiyeva oğlu Rahim Cəbiyevi hərbi xidmətə 2015-ci ilin iyununda yollayıb. O, Bakı şəhəri Hövsan qəsəbəsində yerləşən N saylı hərbi hissədə xidmət edirmiş.\n“Ana, bu adam məni təhqir edir, şillələyir, bezmişəm”\nAnası deyir ki, Rahim Cəbiyev xidmət etdiyi dövrlərdə hərbi hissədən, komandirindən narazı olmayıb. Hətta nümunəvi xidmətinə görə dəfələrlə diplomla təltif olunub:\n“Rahim rabitəçi idi. Yaxşı əsgər olduğundan oğlumu manqa komandiri təyin etmişdilər. Tək şikayəti komandirin tərbiyəvi işlər üzrə müavini Elbrus Həsənovdan idi. Telefonla danışanda dəfələrlə “ana, bu adam məni təhqir edir, şillələyir, bezmişəm”, – deyirdi. Hətta bir dəfə danışdı ki, Elbrus Həsənov otağa girən kəsəyənə görə də onun üstünə qışqırıb. Kəsəyəni tutmasını əmr edib. Gah da zeytun yığmağı tapşırırmış, deyirmiş, topladığı zeytunların hamısı bir boyda olmalıdır. Oğlumu hədələyirmiş ki, “sən ipdən asılmısan, ipi kəsərəm, düşərsən yerə”. Dediyini etdi. İpi kəsdi və oğlumu öldürdü”.\n“Ya mən Elbrus Həsənovu öldürəcəm, ya da özümü…”\nGünay Cəbiyeva deyir ki, oğlu sonuncu dəfə zəng edəndə ona deyib: “Ya mən Elbrus Həsənovu öldürəcəm, ya da özümü. Daha dözə bilmirəm, bezmişəm”.\n“Mən ona ikicə ayı qaldığını, səbrli olmasını söylədim. Hətta oğlumla işi olmasın deyə Elbrus Həsənova 200 manata nərd taxta, 20 manata iri ölçülü şəkil qoymaq üçün çərçivə düzəltdirib göndərdim. Təki, Rahimlə işi olmasın. Onu da deyim ki, bunları bizdən Elbrus Həsənov öz dili ilə istəmişdi. Ancaq olmadı, əl çəkmədi oğlumdan”.\n“Xəstəxanaya gedəndə oğlumun komada olduğunu gördüm”\nGünay Cəbiyeva deyir ki, Rahim Elbrus Həsənovla yola getmədiyini qardaşına da deyibmiş:\n“Qardaşım zəng edib hissə komandirini məlumatlandırmışdı. Sonradan Elbrus Həsənov Rahimi hədələyib ki, bir də hansısa qohumun mənə zəng etsə, özündən küs. Hadisə olan ərəfələrdə hissə komandiri İlham Həsənov işdə olmayıb. Əməliyyat edildiyi üçün onu müavini Elburus Həsənov əvəz edirmiş. Komandiri zəng edib bizə dedi ki, Rahim sudurqa keçirib, xəstəxanadadır. Biz ora gedəndə gördük ki, Rahim komadadır”.\n“Xəstəxanaya anadangəlmə tutması olduğu ilə bağlı rəy vermələri tapşırılıb”\nBundan sonra ana Müdafiə Nazirliyinə şikayət edib:\n“Xahiş etdim ki, yardım etsinlər. Ancaq heç kəs kömək etmədi. Nəticədə, oğlum öldü. Rahimin sol tərəfdə gicgahında və alnında qara ləkə var idi. Onu Elbrus Həsənov vuraraq öldürüb. Bunu bütün hissə, şəxsi heyət bilir. Sadəcə, onlara da, xəstəxanaya da anadangəlmə tutması olduğu ilə bağlı rəy vermələri tapşırılıb. Oğlumun sağlamlığında heç vaxt problem olmayıb. Hələ Naxçıvanski adına hərbi liseyə yazılmaq istəyəndə hərbi həkim komissiyasından keçmişdi, heç bir problem çıxmamışdı. Əsgərliyə gedəndə də həkim komissiyasından keçmişdi. Necə xəstə oldu ki, kimsənin xəbəri olmadı? Xəstə idisə, əsgərliyə niyə aparırdılar?”\n“Oğlumun qanının batırılmasına izin verməyin”\nAnası deyir ki, Rahimin ən böyük arzusu hərbidə qalıb işləmək imiş. Gizir olmaq üçün hazırlaşırmış:\n“Ancaq Elburus Həsənov onun bu arzusunu ürəyində qoydu. Mən prezident cənab İlham Əliyevə müraciət edirəm. Xahiş edirəm, mənə kömək etsin. Oğlumun qanının batırılmasına izin verməyin”.\nRəsmi qurum cavab vermir, statistika isə deyir ki…\nMüdafiə Nazirliyindən məsələyə münasibət öyrənmək mümkün olmadı. Nazirliyin mətbuat xidməti Meydan TV-nin suallarını cavablandırmır. Elbrus Həsənov hərbi xidmətdə olduğu üçün nazirliyin razılığı olmadan onun münasibətini öyrənmək mümkün deyil.\n“Xəzər” Hərbi Tədqiqatlar İnstitutunun (Caspian Defense Studies Institute – CDSI) Azərbaycanın rəsmi qurumlarının məlumatları, Kütləvi İnformasiya Vasitələri üzərində apardığı monitorinqin nəticələrinə görə, 2016-cı ilin ötən dövründə (sentyabrın 25-dək) AzərbaycandaTəhlükəsizlik və Müdafiə sektorunda 134 hərbi qulluqçu dünyasını dəyişib. Dünyasını dəyişənlərin 105 nəfəri döyüş, 29 nəfəri isə qeyri-döyüş itkisidir.\nSilahlı Qüvvələrin 105 hərbi qulluqçusu cəbhə xəttində Ermənistan tərəfinin açdığı atəş nəticəsində həlak olub (bəziləri mina partlayışından dünyasını dəyişib). Bundan başqa, 2 hərbi qulluqçu avtomobil qəzası, 3 hərbçi xəstəlik nəticəsində, 7 nəfərin intihar etdiyi, 2 nəfərin ehtiyatsızlıqdan, 5 nəfərin isə bədbəxt hadisədən dünyasını dəyişdiyi bildirilir. 8 nəfərsə əsgər yoldaşının açdığı atəş nəticəsində dünyasını dəyişib. 3 nəfərin isə naməlum səbəbdən dünyasını dəyişdiyi bildirilir.\nDünyasını dəyişənlərin 74 nəfəri əsgər, 17-si müddətdən artıq hərbi xidmət keçən hərbi qulluqçu, 12 gizir, 31 nəfərsə zabit olub. Onlardan 130 nəfəri Müdafiə Nazirliyinin, 1-i Daxili Qoşunların, 1-i Ədliyyə Nazirliyinin, 2-i isə Dövlət Sərhəd Xidmətinin hərbiqulluqçuları olublar.\nÖtən dövrdə ümumilikdə 56 hərbi qulluqçu yaralanıb (və ya xəsarət alıb). 48 hərbçi erməni tərəfinin gülləsindən yaralanıb, 5 nəfər minaya düşüb. Bundan başqa, bir hərbçi (MN) avtoqəza nəticəsində xəsarət alıb, bir nəfərsə (DTX) təlim zamanı qumbara partlaması nəticəsində xəsarət alıb. Bir nəfər əsgərsə ağır vəziyyətdə hospitala yerləşdirilib. Onunla bağlı Müdafiə Nazirliyinin açıqlaması yoxdur.\nBəhreyn Türkiyə vətəndaşları üçün viza xərcini ləğv edib


QURD XƏSTƏLİKLƏRİ » GunayResulova.Com\nQurd xəstəlikləri hər yaş qrupunda tez-tez rastlanan problemlərdəndir.Xüsusilə, uşaq yaşlarında bu xəstəliklər ciddi narahatlıq səbəbi olub, valideynləri həkimə müraciət etməyə vadar edir.\nQURD XƏSTƏLİKLƏRİNİN YARANMA SƏBƏBLƏRİ:\nSəyahətdən sonra, ümumi şərti gigiyena qaydalarına əməl edilməməsi,çirkli su və qida ilə təmas, zərərli qidalanma vərdişləri ( fast-foodlar,yaxşı bişməmiş ət,göy istifadəsi), dırnaq yemək kimi zərərli vərdişlər parazitar xəstəliklərə yoluxmağa gətirib çıxarır.\nQURD XƏSTƏLİKLƏRİNİN NÖVLƏRİ:\nUşaqlarda ən çox görülən qurd xəstəlikləri aşağıdakılardır:\nEnterobius vermicularis ( Qıl qurdu)\nGiardia İntestinalis ( G.Lyamblia)\nAscaris Lumbricoides (Askarida)\nTrihocefalus trichiurius.( Trixosefalyoz)\nQURD XƏSTƏLİKLƏRİNİN ƏLAMƏTLƏRİ:\nQurd xəstəliklərində uşaqlarda daha çox qarında kramp (tutma) tərzi, göbək ətrafında spastik ağrılar, iştahsızlıq, ürəkbulanma, ağızda qoxu, diş qıcama, gecə ağızdan su axma, dəridə səpgilər, anal dəlik ətrafında qaşınma, çəki itirmə, qan azlığına bağlı halsızlıq, baş ağrıları, əsəbilik, yuxusuzluq, narahat yataq sindromu, fiziki inkişafdan qalma kimi əlamətlər görülür. Bu əlamətlər varsa mütləq həkim müayinəsindən keçib parazitar xəstəliyin olub olmamasını dəqiqləşdirmək lazımdır.\nQURD XƏSTƏLİKLƏRİNİN DİAQNOSTİKASI:\nUşaqda qurd xəstəliyinə şübhə varsa, dəqiqləşdirmək üçün bəzi analizlər olunmalıdır. Bəzən valideyn gözü ilə qurdu gördüyünü ifadə edirsə , uşaqda klinik narahatlıqlar da varsa analiz edilmədən də müalicə başlana bilər. Şübhə varsa isə, Nəcisin ümumi analizi 3 gün aralıqla ən az 3 dəfə yoxlanmalıdır. Bundan başqa Nəcisdə bəzi parazitlərə görə spesifik antigen testi, qıl qurduna şübhə olduqda isə perianal nahiyədən səhər tezdən, uşaq yuxudan durmadan sıyrıntı götürüb mikroskopla yoxlanmalıdır. Qurdun diaqnostikasında qanla parazitlərin təyini testləri isə müasir tibbdə istifadə edilməyən yararsız testlərdir. Bəzi aparatlarla qurdun “təyin edilib”, “ müalicə edilməsi” isə cəfəngiyyatdır.\nQURD XƏSTƏLİKLƏRİNİN MÜALİCƏSİ:\nDiaqnoz qoyulduqdan sonra qurdun müalicəsi ailəliklə aparılmalıdır. Müalicə müddəti parazitin növündən asılı olaraq maximum 1-7 gün müddətində dəyişir. Müalicə kursunu qurdun növünə görə 2 həftə sonra təkrarlamaq lazımdır. Qurdun müalicəsini mürəkkəbləşdirmək, uzun müddət boş - boş bitki tərkibli siroplarla, bağırsaq yuma prosedurları ilə , aparatlarla müalicə etməyə çalışmaq gərəksizdir, yersizdir, effektsizdir. Qurdun müalicəsində çox vaxt 1 dərman preparatı kifayət edir. Əsas olan düzgün diaqnoz qoymaqdır ki, bu müalicənin 90 faizini təşkil edir.\nQURD XƏSTƏLİKLƏRİNİN DİAQNOSTİKASI VƏ MÜALİCƏSİNDƏ ƏN ÇOX EDİLƏN SƏHVLƏR.\nUşaqda görülən hər narahatlığı qurdla əlaqələndirib gərəksiz və uzun müddət təkrar təkrar aparılan müalicələr YALNIŞDIR və TƏHLÜKƏLİDİR!!\nMüalicə məqsədi ilə uzun müddət bitki tərkibli siropların, otların, çayların istifadəsi, bağırsaq yumaq prosedurları, imalələr YALNIŞDIR və TƏHLÜKƏLİDİR!!\nQurd dərmanı ilə bərabər istifadə edilən qaraciyər üçün dərmanlar, ödqovucular, qarnı açan siroplar LAZIMSIZDIR!!\nLyamblianın öddə yaşaması mifdir, bu məqsədlə ödə görə aparılan müalicələr LAZIMSIZDIR!!\nAskarida və Lyamblianın qan analizində aşkar olunması və bu cavaba əsasən aparılan müalicələr böyük YALANDIR!!!\n“ Lyamblia çətin sağalan qurddur, müalicəsi kurs- kurs aylarla aparılmalıdır” düşüncəsi CƏFƏNGİYYATDIR! Bu parazitin dünya protokollarına əsasən maximum 7 gündə tam müalicəsi mümkündür!\nQurd xəstəliklərinin diaqnostikasında istifadə edilən bəzi aparatlar var ki CƏFƏNGİYYATDIR!!\nDiaqnoz yalnız və yalnız nəcisdə parazitin aşkar edilməsi ilə mümkündür.\nNəcis ümumi analizində parazitin aşkar olunması hələ uşaqda qurd xəstəliyi var anlamına gəlmir və xəstəliyin klinik əlamətləri yoxdursa bu zaman müalicəyə EHTİYAC YOXDUR!!\nQURD XƏSTƏLİKLƏRİNİN PROFİLAKTİKASI:\nŞərti gigiyena vərdişlərini uşaqlara öyrətmək, tez- tez əl yumaq vərdişi, dırnaqların tez- tez kəsilməsi, dırnaq yemə vərdişinin tərgidilməsi vacibdir. Çiy meyvə və tərəvəzlərin yaxşı yuyulmadan yeyilməməsi, çiy ət yeyilməməsi, içməli suyun təmizliyinə əmin olmadan istifadə edilməməsi, qaynadıb içilməsi, kanalizasiya sistemlərinin düzənlənməsi, çirkli sularda çimilməməsi, yalın ayaqla torpaqda gəzilməməsi parazitlərdən qorumada sizə kömək edəcəkdir. SAĞLAM OLUN!


2022, 22 May, bazar, Bakı vaxtı 03:34\n"Milli-Mənəvi Dəyərlər" ictimai birliyinin rəhbəri, həbsdə olan ilahiyyatçı Abgül Süleymanovun saxlanma yerinin dəyişdirildiyi və onun cəzalandırıldığı bildirilir. Bu barədə AzadlıqRadiosuna onun yaxınları məlumat verib.\nYaxınlarının sözlərinə görə, mayın 20-də onu saxlandığı 2 saylı cəzaçəkmə müəssisəsindən çıxarıb, 10 saylı cəzaçəkmə müəssisəsinə aparıblar.\n"Ora çatan kimi onu "karsa" salıblar. 10 saylı cəzaçəkmə müəssisəsinə bir müddət əvvəl yeni rəis gəlib - Fikrət Qafarov. O, əvvəl Qobustan həbsxanasının rəisi olub, məhbuslara işgəncə verilməsində adı tez-tez hallanırdı. Qəfildən məhz onun rəhbərlik etdiyi müəssisəyə köçürülməsi və dərhal da cəzalandırılması bizdə narahatlıq yaradıb", – A.Süleymanovun yaxınları belə deyir.\nPenitensiar Xidmətdən isə ilahiyyatçının saxlanma yerinin hansı səbəbdən dəyişdirilməsi məsələsinə konkret cavab verilməsə də, onun cəzalandırılması barədə iddia təkzib olunub.\n"Qanuna uyğun olaraq, biz məhkumların yerdəyişməsi barədə məsələləri açıqlamırıq. Onun cərimə təcridxanasına salınmasına gəlincə, belə deyil. Müəssisəyə yeni daxil olan istənilən məhkum karantində saxlanılır. 14 günə qədər davam edən karantin müddətində həmin şəxsin müəssisədəki məhkumlarla ədavətinin olub-olmaması aydınlaşdırılır, səhhəti yoxlanılır, onunla profilaktik söhbət aparılır, hüquq və vəzifələri izah olunur", – Penitensiar Xidmətin ictimaiyyətlə əlaqələr şöbəsinin rəhbəri Mehman Sadıqov AzadlıqRadiosu-na belə deyib.\nAbgül Süleymanov 2011-ci ilin avqustunda həbs olunub. O, Bakı Ağır Cinayətlər Məhkəməsinin hökmüylə 11 il azadlıqdan məhrum edilib. İlahiyyatçı ölkədə iğtişaşların törədilməsində, ictimai təhlükəsizliyin pozulmasına cəhddə və insanları itaətsizliyə təhrik etməkdə suçlanıb. İddia olunur ki, Abgül Süleymanov saxlanılarkən üzərindən 23,7 qram narkotik götürülüb, mənzilindən silah-sursat tapılıb.\nLakin o, özünü təqsirli bilmir, ittihamların böhtan olduğunu deyir.


Əziz Nesin: "Mənim üçün həm hekayədə, həm də dramaturgiyada ustadların ustadı Çexovdur" - Müsahibə | Edebiyyatqazeti.az\n27.04.2022 12:08 | 1136 dəfə oxunub A A+ A- Müzakirə-müsahibə\n- Kitablarımın, demək olar ki, hər yeni nəşrində dəyişiklik edirəm. Bəzi hekayələrimi kitablarımdan çıxarıram. Bəzilərini dəyişirəm, bəzilərini yenidən yazıram. Məsələn, "Göyərçin nəcisləri" adlı hekayəmi yenidən yazıb adını "Tebelleş" ("Qırsaqqız" - tərc.) qoydum. Son illər çox kitab çap etdirə bilməməyimin səbəbi də budur. Yeni nəşrlər üçün kitablarımı düzəltmək çox vaxt aparır. On beş ildir ki, redaktə etməyə vaxt tapa bilmədiyim üçün yeni nəşrləri çıxmayan kitablarım var. Məsələn, "Saçqıran", "Erkək Səbahət", "Qadın olan Kişi" və s. kimi kitablar... Sonra, bəzən hekayə kitablarımın yeni nəşrlərinə ən son hekayələrimi əlavə etdiyim olur. Ona görə də elə bilirlər ki, mən yeni hekayələr yazmıram. 62 kitabı yaşatmaq, onları daim oxucularla danışdırmaq asan deyil.\nUyğunlaşdıran: Nilufər HACILI


AZTV sədrinə qarşı sui-qəsd işi üzrə məhkəmədə mübahisə: “Arif müəllim ona 2-3 milyon pul verdi”\n18 May 2018 - 16:52\nAZTV sədrinə qarşı sui-qəsd işi üzrə məhkəmədə mübahisə:“Arif müəllim ona 2-3 milyon pul verdi”\nMayın 18-də AzTV QSC-nin sədri Arif Alışanov və onun ailə üzvlərinə qarşı sui-qəsddə təqsirləndirilən Şücaət Əkbərov, Qoçalı Cəbiyev, Zöhrab Şirinov və Aqşin Hüseynovun cinayət işi üzrə məhkəmə prosesi davam edib.\nStrateq.az xəbər verir ki, Bakı Ağır Cinayətlər Məhkəməsində hakim Əfqan Hacıyevin sədrliyi ilə keçirilən prosesdə təqsirləndirilən A.Hüseynov ifadə verib. Hüseynov, digər təqsirləndirilən şəxslər tərəfindən təzyiqə məruz qaldığını, hədələndiyini və ondan ifadəsinin dəyişdirməsi tələb olunduğunu bildirib. A.Hüseynov vurğulayıb ki, bu məqsədlə onun qohumlarının üstünə adam da göndəriblər.\nDaha sonra prosesdə zərərçəkmiş şəxs qismində Arif Alışanovun bacısı oğlu Dəyanət Cəfərov ifadə verib. O, bildirib ki, Şamaxıda torpaq almaq üçün təqsirləndirilən Ş.Əkbərova müraciət edib: “Torpaqları Şücaət tapıb, qiymətləri də onun özü danışıb”. D.Cəfərov, həmçinin hadisə günü ilə bağlı da ifadə verib: “Arif müəllim Şücaətin maşınında gəlirdi. Bizim maşını isə Hacı sürürdü. Zöhrab arxadan bizim maşını öz avtomobili ilə vurdu, nəticədə onun maşını aşdı. Yaxınlaşdıq, sonra onu maşına mindirib xəstəxanaya apardıq. Bu, təsadüfi qəzaya oxşamırdı. O, hadisəni qəsdən törədib”.\nD.Cəfərov ifadə verən zaman təqsirləndirilən Ş.Əkbərov müdaxilə edib. Bu zaman hər iki şəxs arasında mübahisə düşüb. Hakim Ş.Əkbərova xəbərdarlıq edib. D.Cəfərov Şamaxının Çuxuryurd kəndində 300 min manata ferma, 600 min manata isə torpaq aldığını deyib: “Sonuncu dəfə Şücaətə torpağın alınması üçün 37 min manat və 19 min dollar pul vermişik. Şücaət torpaqları öz adına keçirdi”.\nVəkil Bəxtiyar Hacıyev isə zəzərçəkmişdən həmin pulların necə qazanılması ilə bağlı vergi ödəyicisi kimi sənədləri istintaq orqanına təqdim edilib-edilmədiyini soruşub.\nD.Cəfərov isə deyib ki, heç bir lüzum olmadığı üçün sənədləri təqdim etməyib. B.Hacıyev söyləyib ki, heç bir texnika D.Cəfərovun adına deyil. D.Cəfərov isə adına texnika olduğunu deyib: “Bir neçə dəfə Arif Alışanov Şücayətə pul verən zaman şəxsən özüm orada olmuşam. Arif müəllim, ümumilikdə ona mənim yanımda 2-3 milyona yaxın pul verib”.\nDigər zərərçəkmiş Hacı Babayev də məhkəmədə dindirilib. O, ifadəsində AzTV sədrinin sürücüsü işlədiyini, hadisə zamanı orada olduğunu göstərib: “Biz Şücayətlə cox yaxın olmuşuq. Həmin gün bilirdi gəlirik, amma nə qədər zəng vursam da, telefonu açmırdı. Sonra dedi ki, polis saxlamışdı. Bu cür edəcəyi adamın ağlına da gəlməzdi. Hadisə zamanı biz qabaqda gedirdik, səs gəldi, saniyə keçmədi, maşını ortadan vurdu, iki qapısı sıradan çıxdı, özü də gedib aşdı”.\nZöhrab Şirinov isə deyib ki, yalandır, heç kimə sui-qəsd etməyib: «Öldürmək fikrim olsaydı, elə «KamAZ»la gedib vurardım da…».\nDövlət ittihamçısının “maşında qadın meyiti olması barədə Şücayət Əkbərovun ifadəsində göstərdikləri haqda nə deyə bilərsiniz? Belə bir şey olubmi?” sualına zərərçəkmiş elə bir şey olmadığını deyib. Şücayət yerindən “Arifin kürəkəni Fəridin gəzdiyi qızı Ariflə ikiniz bir yerdə öldürdünüz, nə tez yadından çıxdı” deyə reaksiya verib. Bu zaman zərərçəkmişlə təqsirləndirilən arasında qısa mübahisə yaranıb.\nİttihama əsasən, Ş. Əkbərov Şamaxı və Kürdəmirdə torpaq sahələri almaq adı ilə A.Alışanovun təxminən 5 milyon manat məbləğində pulunu dələduzluq yolu ilə ələ keçirib. Bundan başqa, AzTV sədrinin həyatına bir neçə dəfə sui-qəsd cəhdi ediblər. Onun avtomobilini Ağsu aşırımında vurub dərəyə aşırmaq, bu baş tutmadıqda Alışanovu gülləmək planları olub. Ş.Əkbərov 2013-cü ilin iyulundan 2017-ci ilin yanvarına qədər bu plan üzərində işləyib. O, tanışları Musabi Namazov, Qoçalı Cəbiyevə bu haqda danışıb, Qoçalının vasitəsilə Zöhrab Şirinovu tapıb, onunla razılığa gəlib. Q.Cəbiyevlə M.Namazova söz verilib ki, onlar bu işin əvəzində 600 min manat pul qazanacaqlar. Arif Alışanov ailə üzvləri ilə birlikdə Şamaxının Mədrəsə qəsəbəsindəki evinə gedəndə onu, qızı Nigarı və sürücüsünü öldürmək planlaşdırılıb. İş materiallarında yazılıb ki, sonradan M.Namazov bu cinayətdən könüllü olaraq imtina edib. Ona görə də, bu işi başqa bir adama həvalə etmək qərarına gəliblər. Q.Cəbiyev tanışı Z.Şirinovu tapıb, ona bu işin müqabilində 100 min manat vəd olunub. Bu dəfə plan hazırlanıb ki, A.Alışanov bacısı oğlu Dəyanət Cəfərovla birlikdə maşınla Çuxuryurd- Şamaxı şosesində olanda onları yüksək sürətlə vurub dərəyə salsınlar. Avtomobilin markası, nömrəsi haqda da məlumat verilib. Amma Alışanov gözlənilmədən öz avtomaşınında yox, başqa bir avtomobildə gedib. Növbəti dəfə isə Q.Cəbiyev əvvəlcədən ona nişan verilmiş «Toyota Land Cruiser» markalı avtomaşını özünün idarə etdiyi «Niva» ilə bir neçə dəfə arxa və yan hissəsindən vurub yüksəklikdən dərəyə salmağa çalışsa da, buna nail ola bilməyib və sonda idarəetməni itirib. Plan baş tutmasa da, Ş.Əkbərov vəd etdiyi 100 min manatın bir hissəsini Z.Şirinova verib. İttihamda yazılıb ki, 2017-ci ilin yanvarın 11-də növbəti dəfə A.Alışanovu Şamaxı rayonunda odlu silahla öldürmək qərarına gəliblər, amma yenə plan baş tutmayıb.


Neslihan GüneşBu yazıya 672 dəfə baxılıb.\nAllah Təala buyurur: “Muhəmməd aranızdakı kişilərdən heç birinin atası deyildir. (Oğul odur ki, kişinin öz belindən əmələ gələ!) Lakin o, Allahın Rəsulu (elçisi) və peyğəmbərlərin sonuncusudur. Allah hər şeyi biləndir!” (Əhzab33\_40)\nAllah Təala buyurur: “Yer titrəyib lərzəyə gələcəyi; Yer öz yükünü bayıra atacağı zaman, İnsan (təəccüblə): “Buna (bu yerə) nə olub?” – deyəcəyi zaman -həmin gün yer öz əhvalatlarını danışacaqdır. Çünki Rəbbin ona vəhy edəcəkdir. O gün insanlar əməllərinin onlara göstərilməsi üçün dəstə-dəstə gələcəklər. Zərrə qədər yaxşılıq edən (əvəzini) alacaqdır. Zərrə qədər pislik edən də (əvəzini) alacaqdır” (Zəlzələ, 99\_1-8).\n“Hər bir kəs (hər bir canlı) ölümü dadacaqdır. Sonra da (qiyamət günü) hüzurumuza qaytarılacaqsınız!” (Ənkəbut, 29\_57)\n“Onların hamısı eyni deyil. Kitab əhli içərisində düzgün (sabitqədəm) bir camaat vardır ki, onlar gecə vaxtları səcdə edərək Allahın ayələrini oxuyurlar. Onlar Allaha, axirət gününə inanır, (insanlara) yaxşı işlər görməyi əmr edir, (onları) pis əməllərdən çəkindirir və xeyirli işlər görməyə tələsirlər. Onlar əməlisaleh şəxslərdəndir” (Əli-İmran 3\_113-114).\nAllah Təala buyurur: “Aləmləri (insanları və cinləri Allahın əzabı ilə) qorxutmaq üçün (haqqı batildən ayıran) Quranı Öz bəndəsinə (Muhəmmədə) nazil edən Allah nə qədər (uca, nə qədər) uludur! (Ucalardan ucadır; əzəli və əbədidir, xeyir-bərəkəti bol və daimidir!) O Allah ki, göylərin və yerin hökmü (səltənəti) Onundur. O (Özünə) heç bir övlad götürməmişdir; mülkündə heç bir şəriki yoxdur. O, hər şeyi yaratmış və onu (onun nə cür olacağını) təqdir (əzəldən müəyyən) etmişdir” (Furqan, 25\_1-2).\nBu yazıya 672 dəfə baxılıb.


Əli Abbasov Helen Klarkla görüşüb\n2 Oktyabr 2014 20:21\nBirləşmiş Millətlər Təşkilatının İnkişaf Proqramının (BMTİP) rəhbəri Helen Klark Azərbaycana səfəri çərçivəsində rabitə və yüksək texnologiyalar naziri Əli Abbasovla görüşüb.\nTeleqraf.com xəbər verir ki, görüşdə nazir Əli Abbasov BMTİP ilə Azərbaycan arasında ikitərəfli münasibətlərin uğurla inkişaf etdiyini, eyni zamanda bütün sahələrdə, o cümlədən, rabitə və yüksək texnologiyalar sferasında qarşılıqlı əlaqələrin daha da inkişaf etdirilməsi üçün böyük potensialın olduğunu vurğulayıb.\nHəyata keçirilən milli və regional layihələrdən söz açan nazir xüsusilə TASİM-ə toxunaraq, Birləşmiş Millətlər Təşkilatı tərəfindən layihəyə göstərilən dəstəyi, eyni zamanda BMTİP rəhbərliyi ilə keçirilən müxtəlif səviyyəli görüşlərdə Helen Klarkın ölkəmizə münasibətini yüksək qiymətləndirib.\nBMTİP rəhbəri də, öz növbəsində Dünya İqtisadi Forumu (DİF) tərəfindən hazırlanmış “Qlobal informasiya texnologiyaları hesabatı 2014”-də informasiya texnologiyaları sahəsində inkişafı əks etdirən “Şəbəkələşmə hazırlığı indeksi” göstəricisinə görə Azərbaycanın ötənilki mövqeyindən 7 pillə irəliləyərək, 49-cu pillədə qərarlaşmasını yüksək dəyərləndirib.\nÖlkəmizin donor kimi aktiv fəaliyyətinə də böyük önəm verən Helen Klark xüsusən Rabitə və Yüksək Texnologiyalar Nazirliyinin BMTİP-lə tərəfdaşlığı çərçivəsində Əfqanıstandan olan həmkarlarına göstərdiyi dəstəyi diqqətə çatdırıb. Ölkəmizin İKT sahəsində həyata keçirdiyi uğurlu layihələrin mütərəqqi təcrübə kimi digər ölkələrə də yayılmasının vacibliyinə toxunan BMTİP rəsmisi təşkilatın Azərbaycanla qurulan əməkdaşlıq istiqamətlərini daha da genişləndirmək niyyətində olduğunu vurğulayıb.\nXalid Bağırovun şikayəti təmin edilmədi\nBu məntəqədə də nəticələr ləğv olundu - Qərar


Xərçəng müalicəsi zamanı aşağı Libido ilə mübarizə üsulları\nXərçəng Müalicə Kemoterapi\nChemo zamanı Libido necə çalar\nby Lisa Fayed; Doru Paul, MD tərəfindən nəzərdən keçirildi\nAşağı Sex Sürücü ilə məşğul olmaq üçün strategiyalar\nXərçəng müalicəsinin yan təsirlərini düşündüyümüz zaman, saç tökülməsi və ürək bulanması ümumiyyətlə cinsi maraq və arzu itkisi deyil, nəzərə çarpan ilk şeydir. Ancaq aşağı seks sürücüsü xərçəng müalicəsinin ortaq bir yan təsiridir, ancaq hələ də tibbi cəmiyyətdən kənarda müzakirə edilmir. Bir çox xəstə onların libidonunun xərçəng müalicəsindən təsirləndiyini görə təəccübləndirir.\nBütün dərmanlar və müalicələr cinsi sürücünün azalmasına səbəb olmayacaq, lakin bir çoxları bunu edirlər. Ginekoloji xərçəngi , prostat xərçəngi və testis xərçəngi üçün müalicə xüsusilə libido problemlərinə səbəb ola bilər, amma digər növ xərçənginə istiqamətli kemoterapi dərmanları və digər dərmanlar da aşağı seks sürücüsünə səbəb ola bilər. Aşağı libidonun müalicənin yan təsiri ola biləcəyinə dair narahatlıq varsa, müalicə başlamazdan əvvəl doktorunuza müraciət edin. Bu şəkildə öhdəsindən gələ biləcək yolları necə gözlədiyini və necə araşdırdığını biləcəksiniz.\nXərçəngə bağlı aşağı seks sürücünün səbəbləri\nInsan libidosu kompleksdir və bədəninizin fiziki dəyişikliklərindən çox duyğulara təsir edir. Xərçəng müalicəsi zamanı aşağı seks sürücünün üç ümumi səbəbi bunlardır:\nNarkotik yan təsirləri: Xərçəng müalicəsi zamanı azalmış libido ən çox reçeteli dərman vasitəsi ilə meydana gəlir. Kemoterapi, hormon müalicəsi və digər dərman vasitələrində aşağı libidoya səbəb olan bədxahlar var.\nBulantı, qusma və yorğunluq kimi yan təsirlər də seks sürücünüzü inkar edə bilər.\nMüalicə Yan təsirləri: Qadınlar üçün pelvisə radiasiya müalicəsi ciddi vajinal quruluqa səbəb ola bilər, vaginal yağlama istehsalını azaldır, həmçinin ağrılı cinsə yol aça bilən vaginanın qısaldılması və daralması.\nCinsi istəkləri birbaşa təsir edə bilməyəcək olsa da, cinsi narahatlıq yarada bilər ki, faiz itirir.\nBədən İnkişafı: Saç tökülməsi və kilo vermə və ya qazanma kimi xərçəng müalicəsində olan yan təsirlər, bədən görünüşünüzə təsir edə bilər. Fiziki görünüşünüz ilə rahat deyilsinizsə, cinsi yaxınlıqdan narahat ola bilərsiniz. Bu tamamilə normaldır və kişilər və qadınlar öz libidolarını birbaşa təsir edən həssaslıq problemlərini inkişaf etdirə bilərlər.\nXərçəng müalicəsi nəticəsində aşağı bir libido ilə necə mübarizə aparmaq olar\nDüşük libido olması, adətən, xərçəng müalicəsinin daimi yan təsiri deyil və idarə edilə bilər. Müalicə bitdikdən sonra libido bir çox insan üçün normala dönər.\nMüəyyən növ kanserlər (ginekoloq xərçəngi, prostat xərçəngi və testis xərçəngi) olan bəzi kəslər cinsi istifadəni artırmaq üçün tibbi müdaxilə tələb edə bilərlər. Döş xərçənginə məruz qalan qadınlar hormon terapiyasını kemoterapiyadan sonra da azalmış libidoya malik olmağa davam edə bilərlər. Yenə də yan təsirlər insandan kişiyə dəyişir və müalicə zamanı və ya sonra hər kəs eyni şeylə qarşılaşa bilməz.\nAşağı Libido ilə öhdəsindən gəlmək üçün kömək edə biləcək strategiyalar\nSizin aşağı libido həyatınızı mənfi təsir edərsə, tək deyilsiniz.\nAşağıda cinsi əlaqəli sürücüylə mübarizə üçün beş strategiya var:\nEşinizlə əlaqə saxlayın. Seksə olan maraqların olmaması bir gizli tərəfdaşınızın cinsi istəmədiklərinə görə rədd edilmiş və clueless hiss edə bilər. Səmimiyyət haqqında açıq ünsiyyət əlaqənizi gücləndirə bilər və cinsi əlaqəyə girməsək də, səmimi saxlamaq üçün yaradıcı yollarla gəlməkdə sizə kömək edə bilər.\nDöngünüzdə doktorunuzu saxlayın. Sizin ortağınızla yanaşı, cinsi yan təsirləri müzakirə etməli olan ilk insan sizin doktorunuzdur. Sizin həyatınız təhlükəli olduğunda onkoloqla müzakirə etmək üçün kiçik və ya həqiqi bir məsələ kimi görünə bilər, amma doktorunuz xərçəng müalicəsi zamanı cinsi əlaqənin əhəmiyyətini anlayır.\nOnkoloq sizin arzularınızı azalda biləcək müalicədən yan təsirlərlə mübarizə aparmaq üçün dərman preparatlarını təyin edə bilər.\nBitki mənşəli əlavələrdən uzaqlaşın. Məsələləri öz əllərinizə əlavə etməklə tövsiyə etmirsiniz . Bazarda libidonun təbii şəkildə artırılmasını iddia edən çoxlu bitki mənşəli əlavələr var, lakin onlar xərçəng müalicəsi ilə qarşılıqlı təsir edə bilər və mənfi təsirlərə səbəb ola bilərlər. Həmişə həkiminizə xərçəng müalicəsi zamanı hər hansı bir dərman preparatının alınması barədə soruşun. Bu, bitki mənşəli əlavə və vitaminləri ehtiva edir.\nSağlam bir özünə güvən verin. Cinsiyyətə olan maraqların itirilməsi öz-özünə hörmət məsələləri ilə əlaqədardırsa, sağlam bir özünü göstərmək üçün bir neçə yol vardır. Özünü güvənməyin gücləndirilməsinə yönəlmiş istirahət, görselləşdirmə üsulları və ya gündəlik təsdiqi ilə məşğul olmağı düşünə bilərsiniz. Özünüzə xeyirxahlıq edin və vücudunuzun sizin üçün yaradılan bütün yollarını qeyd edin. Bəzi hallarda saç dökülməsi və ya skarlasma aşağı özünə hörmət üçün böyük bir iştirakçı ola bilər. Peru, şapka, hairpieces, makiyaj və ya daxili səslərinizi dinləməyin və ən çox xeyirli olanı etməyə imkan verən variantları araşdırın.\nTəlimli bir mütəxəssisin köməyini axtarın. Seksdə ixtisaslaşmış bir məsləhətçini görəndə müalicə zamanı və sonra faydalı ola bilər. Bir cinsi terapevt, sağlam cinsi həyatın qarşısını alan maneələri müəyyən etmək və müalicə etmək üçün xüsusi hazırlanmış bir şəxsdir. Bu terapevtlər tibbi səbəblərdən ötəri aşağı libido xəstəliyinə məruz qalanlara yardım etmək üçün də təlim keçiblər. Bir çox sığorta planları bir cinsi terapistin xərclərini əhatə edir, çünki cinsi terapiya ümumiyyətlə psixoloji müalicə kateqoriyasına düşür.\nAmerika Xərçəng Cəmiyyəti. Xərçəng müalicəsinə baxmayaraq Seks Həyatını saxlayın.\nNadir və Kemoterapinin Yan Etkileri\nHemorragik sistit nədir?\nKemoterapinin Ardından Saçların Təkrarlanması\nCOPD Ağciyər Xərçəngi üçün Risk Faktorudur?\nAlzheimerin fiziki bacarığa və fəaliyyətinə təsir göstərməsi\nİlk Yardım Kiti Şəkil Qalereyası\nMeme kanserində estrogenin rolu\nQabıqları necə önləmək olar?\nÇölyak xəstəliyindən qan hüceyrəsinin həssaslığı necə fərqlənir\n10 İnsanlar Artritdən qorxurlar\nVaginal qurulma yaşınızdakı kimi həyatınızı necə dəyişə bilər\nPostprandial Hipotansiyon: Belirtiler, Nedenler ve Tedavi\nCənazə və Simpatiya Çiçəklərinin Simvolik mənaları


Ana səhifə » Siyasət » Fransadan növbəti ermənipərəst addım\nFransadan növbəti ermənipərəst addım\nƏldə olunan son məlumatlara görə, yaxın günlərdə Paris meriyası qondarma “Dağlıq Qarabağ Respublikası”nı tanımağa hazırlaşır\nSentyabrın 27-dən başlanan və 44 gün davam edən Qarabağ müharibəsinin Azərbaycanın qələbəsi ilə bitməsi illərdir işğalçı ölkəni, eləcə də işğal altındakı torpaqlarımızda yaradılmış seperatçı qurumu bu və ya digər şəkildə həm maliyyələşdirən, həm də dəstəkləyən xarici mərkəzlərin, dövlətlərin narahatlıqlarına səbəb olub. Bunun nəticəsidir ki, təcavüzkar dövlətə və onun qondarma qurumda cəmləşdirdiyi separatçılarına havadarlıq edənlər yenidən fəallaşmağa başlayıblar. Belə ki, əldə olunan son məlumatlara görə, yaxın günlərdə Paris meriyası qondarma “Dağlıq Qarabağ Respublikası”nı tanımağa hazırlaşır. Qeyd edilməlidir ki, prosesin Fransa hakimiyyəti tərəfindən sanksiyalaşdırıldığı şübhə doğurmur. Çünki paytaxt Parisin meri Ann İdalqo qatı ermənipərəst mövqeyi ilə tanınır və hətta onun erməni lobbisinin tam nəzarətində olduğu bildirilir.\nMəlumat üçün bildirək ki, Paris Fransada həm şəhər, həm də departament sayılır. Belə ki, Parisin meri, eyni zamanda, Paris Şurasına rəhbərlik edir. Digər inzibati vahidlərdən fərqli olaraq, paytaxt şəhər tam inzibati azadlığa malik deyil. Məsələn, Paris Fransada polisin merə deyil, prezident tərəfindən təyin olunan polis prefektinə tabe olduğu yeganə şəhərdir. Paris Şurası isə 163 nəfərdən ibarətdir. Şura birbaşa səsvermə ilə seçilmir. Yeni seçilən şura şəhər merini və onun 40 müavinini seçir. Fransa prezidenti Emmanuel Makronun yaratdığı və rəhbərlik etdiyi “İrəli Fransa” partiyası Şurada geniş şəkildə təmsil olunur.\nParis meri Ermənistan rəhbərliyi ilə sıx əlaqədədir, ən yaxın adamı, müavini isə Fransada erməni təşkilatlarının koordinasiyası şurasının rəhbəri Jan-Mark Ara Toronyanın qızı Anuş Toronyandır\nAparılan qısa araşdırma göstərir ki, Paris meri Ann İdalqo Fransa erməniləri ilə sıx münasibət saxlayır. Ən əsası isə onun müavinlərindən biri erməni Anuş Toronyandır. Bundan başqa, Paris merinin Ermənistan rəhbərliyi ilə sıx əlaqədə olmasının sübutları da mövcuddur. Belə ki, 2015-2018-ci illərdə Parisin meri Ann İdalqo Ermənistanın o vaxtı prezidenti Serj Sarkisyanla 4 dəfə görüşüb. O cümlədən, Ann İdalqo Ermənistanda yaradılmış “TUMO Center for Creative Technologies” mərkəzinin Paris bölməsinin açılışında iştirak edib və hərtərəfli dəstək göstərib. “TUMO”-nun o zamanlar Azərbaycanın erməni işğalında olan Xankəndi şəhərində də ofisi olub.\nVurğulanmalıdır ki, Ann İdalqonun ermənilərlə əlaqələri bununla bitmir. Belə ki, Paris meri seçkiləri keçirilən zaman Ann İdalqonun rəqibi Rəşidə Datinin Azərbaycanla əlaqələrinin olması barədə ona qarşı aparılan kampaniyanın başında da erməni əsilli Murad Papazyan və Ara Tonoyan dayanıblar. Bundan başqa, Ann İdalqo 2018-ci ildə Fransa ermənilərinin təşkil etdiyi tədbirdə, o cümlədən Fransada erməni kilsəsinin açılışında iştirak edib. Ann İdalqonun “erməni sevgisi” özünü sosial şəbəkələrdə də büruzə verib. Belə ki, Paris meri qondarma “erməni soyqırımı” ilə bağlı tvitləri ilə də məşhurdur. Yuxarıda da vurğulandığı kimi, Ann İdalqonun ən yaxın adamı isə Fransada erməni təşkilatlarının koordinasiyası şurasının rəhbəri Jan-Mark Ara Toronyanın qızı Anuş Toronyandır ki, onun müavini vəzifəsin icra edir. Anuş Tonoyan isə atası Ara Tonoyanla birgə qondarma “soyqırımın” 100 illiyində çıxış edib. Paris merinin erməni müavini bundan başqa Ermənistanın paytaxtı Yerevanın yubileyində də iştirakçılardan biri olub.\nHazırda Fransanın ölkəmizə münasibətini açıq düşmənçilik kimi də qiymətləndirmək olar\nVurğulamaq yerinə düşər ki, Azərbaycan ilə Ermənistan arasında 30 ilə yaxındır davam edən münaqişədə vasitəçi missiya daşıyan ATƏT-in Minsk qrupunun həmsədri olan Fransa qurumun fəaliyyəti dövründə davamlı şəkildə ermənipərəst mövqeyi ilə seçilib, həmsədr ölkə mandatının prinsiplərini pozaraq işğalçı Ermənistana hərtərəfli dəstək verib. Bununla yanaşı, sentyabrın 27-də Ermənistanın davamlı təxribatları nəticəsində başlanan müharibə dövründə Fransa indiyə qədər pərdələdiyi ermənipərəst siyasətini tam açıq nümayiş etdirməyə başlayıb. Fransa prezidenti Emmanuel Makron hərbi əməliyyatların dayandırılması, Azərbaycana qarşı beynəlxalq rəy formalaşdırılması və cəza tədbirləri həyata keçirilməsi məqsədilə ciddi səylər göstərib. O cümlədən Fransa XİN-i ardıcıl şəkildə bəyanatlar verərək Ermənistanın işğalçılıq siyasətini dəstəkləyib. Bu sırada biz noyabrın 7-də verilən Avropa və xarici işlər nazirliyinin bəyanatını, noyabrın 10-da Fransa XİN-nin rəhbəri Le Drianın bəyanatını misal çəkə bilərik. Bununla yanaşı, Fransa XİN rəhbərinin təmsil etdiyi dövlətin qanunverici orqanında səsləndirdiyi açıqlamalar da bu dövlətin ermənipərəst mövqeyini ortaya qoyur. Bütün bunlar onu deməyə əsas verir ki, hazırda Fransanın Azərbaycana münasibətini açıq düşmənçilik kimi də qiymətləndirmək olar.\nFransanın hərbi kəşfiyyatı davamlı şəkildə əldə etdiyi məlumatları işğalçı Ermənistana ötürüb, bu ölkədən Ermənistana raket sistemləri də daxil olmaqla silah-sursat daşınıb\nEyni zamanda, erməni lobbisinin ciddi təsiri altında olan Fransa hökuməti və şəxsən prezident Makron ermənilərin dəstəyini əldə etmək üçün müharibə dövründə işğalçı ölkəyə siyasi, iqtisadi və hərbi dəstək göstərib. Fransanın hərbi kəşfiyyatı davamlı şəkildə əldə etdiyi məlumatları işğalçı Ermənistana ötürüb, bu ölkədən Ermənistana raket sistemləri də daxil olmaqla silah-sursat daşınıb. Məlumata görə, Fransa ən yüksək səviyyədə Ermənistan hakimiyyətinə Azərbaycanın münaqişədə üstünlük əldə etməsinə imkan verməyəcəyini də vəd edibmiş.\nPrezident Makronla yanaşı, fransalı diplomatlar da Avropa paytaxtlarında Ermənistanın xeyrinə iş aparıblar və bu fəaliyyəti indi də davam etdirməkdədirlər. E.Makronun noyabrın 16-da Rusiya prezidenti V.Putinə zəng etməsi, Fransa hakimiyyətinin və diplomatiyasının bu istiqamətdə fəaliyyətini fəal şəkildə davam etdirdiyini aydın göstərir. Ümumiyyətlə, E.Makron öz məqsədinə nail olmaq üçün ardıcıl şəkildə Rusiya, Azərbaycan prezidentləri və Ermənistanın baş naziri ilə əlaqələr saxlayıb.\nFransanın Ermənistanı müdafiə etmək cəhdləri kimi, Paris şəhərinin Dağlıq Qarabağdakı qondarma qurumu tanıması da heç bir nəticə verməyəcək\nReallıq isə budur ki, Fransanın anti-Azərbaycan və Ermənistanı müdafiə etmək cəhdləri heç bir nəticə vermədi. Azərbaycan işğal altında olan torpaqlarını azad edərək heç bir qüvvənin tarixi ədalətin bərpa olunmasına maneçilik törətmək gücündə olmadığını bütün dünyaya göstərdi. Bu baxımdan, Paris şəhərinin Dağlıq Qarabağdakı qondarma qurumu tanıması da heç bir nəticə verməyəcək. Yeri gəlmişkən, bundan əvvəl də bəzi erməni sevdalısı Avropa şəhərlərinin qondarma separatçıları tanıma cəhdləri olmuşdu və bu, qısa zamanda unudulmuşdu.\nGörünən isə budur ki, Fransa hakimiyyəti bu addımı sanksiyalaşdırmaqla qondarma rejimin ləğv olunmuş statusu məsələsini aktuallaşdırmaq, məsələnin həllini ölü qurum kimi tanınan ATƏT-in Minsk qrupu çərçivəsində mənasız müzakirələr müstəvisinə qaytarmaq niyyəti güdür. Bu da onu göstərir ki, Fransa hakimiyyəti hələ də köhnə stereotiplərin əsiridir və yeni reallığı qəbul edə bilmir. Fransa dövləti və onun başında dayananlar anlamalıdır ki, yaranmış yeni reallıq 30 il ərzində mövcud olmuş status-kvonun qorunub saxlanması məqsədini güdən prosesin davam etdirilməsini istisna edir. Fransa bundan sonra da ATƏT-in Minsk qrupunun həmsədri kimi mandatına zidd fəaliyyətini davam etdirəcəyi təqdirdə, prosedurlara uyğun olaraq Azərbaycan Fransanın həmsədrlik institutundan kənarlaşdırılması və digər ölkə ilə əvəz edilməsi məsələsini qaldıracaq.\nFransanın hazırkı cəhdləri bölgədə atəşkəsin təmin olunmasına və Rusiyanın münaqişənin həlli ilə bağlı göstərdiyi səylərə qarşı yönəlib\nBəli, Fransa hakimiyyətinin mövqeyi və cəhdləri onsuz da ölü qurum olan ATƏT-in Minsk qrupunun həmsədrlik institutunun tam məhv edilməsinə istiqamətlənib. Bununla yanaşı, Fransanın hazırkı cəhdləri bölgədə atəşkəsin təmin olunmasına və Rusiyanın münaqişənin həlli ilə bağlı göstərdiyi səylərə qarşı yönəlib. Belə demək mümkündürsə, Fransa Rusiya və Türkiyənin münaqişənin həlli ilə bağlı fəallığına paxıllıq edir və bu ölkələrin göstərdiyi səylərin müsbət nəticəsindən ciddi narahatlıq keçirir.\nDigər tərəfdən, bu gün müxtəlif Avropa dairələrində Azərbaycan haqqında mənfi imicin formalaşdırılması istiqamətində fəal iş aparan Fransa öz tarixi keçmişinə nəzər salsa, daha məntiqli olar. Fransa əli milyonlarla insanın qanına batmış, ayrı-ayrı xalqlara qarşı soyqırımı törətmiş bir ölkədir. Bu gün də bir sıra Afrika ölkələrində Fransa sabitliyin pozulması, hakimiyyətlərin devrilməsi, vətəndaş qarşıdurmalarının təşkili ilə bağlı ardıcıl siyasət həyata keçirir, bu məqsədlə muzdluların imkanlarından geniş yararlanır. Fransanın legioner konsepsiyasının mərkəzində də muzdlulardan istifadə etmək dayanır. Fransa Əlcəzairdə, Vyetnamda, Mərakeşdə, Cibutidə, Çadda, Qabonda, Tunisdə milyonlarla sakini məhv edib. Özünü “insan haqlarının və demokratiyanın vətəni” sayan Fransa tarixi ilə üzləşməkdən ona görə qorxur ki, insan haqları və demokratiya ilə bir araya sığmayan bəşəri cinayətlər törədib.


9 Aprel 2015 17:26\nMən ön oturacaqdaydım. Kəmərimi bağlamışdım. Xatırlayıram ki, şərf ortada, oturacağın üstündə olmalı idi, “bəlkə də İlahənin altında qalıb”, – düşündüm... “Yəqin, başım çox yana əyilib”, – mürgülü halda vəziyyətimdən utandım. Bizdə adət belədir, yanımızda bacı varsa, həyat yoldaşı qayğısını açıq göstərə bilməz. Bu, qəribə tərzdə mənə xoş gələn hissdir, bəlkə də, bu hissləri yaşadıqca üzümdə bir təbəssüm də yaranmışdı. Xoş bir yuxu görürmüş kimi.


Psixoanalitik nəzəriyyə: Edip və elektra kompleksi - Kafkazh\nİxtisas Fənləri Psixoanaliz Psixologiya\nPsixoanalitik nəzəriyyə: Edip və elektra kompleksi\nFevral 10, 2021 Fevral 10, 2021 Nənəgül Vəliyeva\t#edip, #edipkompleksi, #ixtisas, #ixtisasfenleri, #psixianaliz, #psixologiya\nFreydə görə,insanların davranışını istiqamətləndirən iki əsas aparıcı qüvvə var. Bu,seksuallıq və aqresivlikdir(təcavüzkarlıq). Freyd cəmiyyət tərəfindən xoş qarşılanmayan və bastırılmağa çalışılan bu iki impulsun şüuraltına itələndiyini iddia edir. Beləliklə,fərd təzyiqdən azad olur. Şüuraltına atılan bu istək və çağırışlar,şüurlu səviyyədə olmasa da,fərdin davranışına təsir göstərməyə davam edir. Psixoanalitik nəzəriyyə, şüuraltıya atılan bu istəkləri ifadə edən sürüşmələri və unutmağı qəbul edir.\nFreydə görə şəxsiyyət üç əsas quruluşdan ibarətdir:\nİd şəxsiyyətin ibtidai tərəfini təşkil edir və zövq prinsipinə uyğun işləyir. Başqa sözlə İd-ə görə istəklər dərhal yerinə yetirilməlidir, id şəxsiyyətin daima tələbkar tərəfidir, bu istəklər cinsəllik və aqresivlik(təcavüz)impulslarından qaynaqlanır. Ego isə id’i idarədə saxlamağa çalışan və reallıq prinsipi ilə işləyən bir şəxsiyyət vahididir. İd’in düşüncəsiz istəklərini məntiq süzgəcindən keçirərək cilovlamağa çalışır.\nEqo mövcud vəziyyət üçün ən uyğun şəkildə davranmağa çalışır. Superego şəxsiyyətin üçüncü və son inkişaf vahididir. Cəmiyyətin inandığına və qəbul etdiyi şeyə görə hərəkət edir. Superego,şəxsiyyətin əxlaqi tərəfini təmsil edir və onda vicdani dəyərlər ön plandadır. Superego id’in istəklərini bastırmağa çalışarkən nəfsini real məqsədlərdən çox əxlaqi istiqamətə yönəltməyə çalışır və mükəmməl olmağı hədəfləyir.\nŞəxsiyyətin bu üç elementi bir-birindən ayrı şəkildə işləmir. Cinsiyyətin inkişafı sevgi,zövq,duyğusal ifadə,gizlilik və təmas kimi əsas insan ehtiyaclarının ödənilməsindən asılıdır. Şəxsiyyətin ayrılmaz hissəsi olan seksuallıq,bir insanın doğulmasından başlayaraq bir inkişaf macərasındadır.\nKimlik dedikdə bunu bir insanın kimliyi və şəxsiyyət xüsusiyyətləri kimi təyin edə bilərik. Cinsiyyət şəxsiyyətin kişiliyi və ya qadınlığı ilə şəxsiyyətini müəyyənləşdirməkdir.Bir insanın bədənini, düşüncələrini və davranışlarını dərk etdiyi cinsiyyət,özünə psixoloji olaraq nə qədər kişi və ya qadın kimi baxdığına görə qiymətləndirilir. Cinsi şəxsiyyət duygusu,cinsiyyət orqanlarının kəşfi ilə başlayır və fərdin özünü və özünü dərk etməsini tanımağa başladığı ilk mərhələdir.\nCinsi inkişafa işıq tutan alimlərdən biri olan Freydə görə 0-6 yaş dövrü bu anlamda xüsusi dövr hesab olunur . Psixoseksual inkişaf prosesi olaraq bilinən bu dövr qısaca oral,anal və fallik dövrüdür. Bu, cinsi identikliyin,eləcə də şəxsiyyətin inkişafında kritik bir dövrdür.\nOral dövr doğumdan 1,5 yaşa qədər olan dövrü əhatə edir. Bu dövr ağızdan zövq alma zonası əmmə,dişləmə və çeynəmə kimi davranışlar zövq yaradan davranışlardır. Ağız ləzzət bölgəsi olduğundan,körpə bu dövrdə ağzına aldığı hər şeyi alır.Ağız zövq alma bölgəsi olduğundan,körpə bu dövrdə əlinə aldığı hər şeyi ağzına aparır. Körpənin əmmə yolu ilə aldığı zövq,yetkin insanın cinsi məmnuniyyətdən aldığı zövgə bənzəyir. Bu kimi cinsi stimullaşdırma sadəcə fizioloji bir cavabdır və eyni zamanda cinsi düşüncədən tamamilə azaddır.\n1,5 ilə 3 yaş arası dövr anal dövrdür. Zövq bölgəsi bu dövrdə anus əzələləridir. Uşaq nəcisini tutmaqdan və buraxmaqdan zövq alır. Həm öz bədənini,həm də ətrafını idarə etməyə başlamışdır. Bu dövrdə verilən tualet təlimi cəzalandırıcı və təzyiqlidirsə,uşağın inkişafı üçün sağlam olmayacaqdır.\n3-6 yaş dövrü fallik dövrü adlanır. Bu dövrdə uşaq cinsiyyət orqanlarının zövq bölgəsi olduğunu anlayır. Cinsiyyət orqanı ilə oynamaqdan zövq alır və kəşf edir. Cinsi şəxsiyyət inkişafın normal bir prosesidir.Bu müddətdə qızlar ataya yaxındır və atanı anası ilə bölüşmək istəmirlər.\nQız uşağın anası ilə identikliyi quraraq,onun cinsi ilə bağlı davranışı modelləşdirir.Bu vəziyyətə qızlarda elektra kompleksi deyilir. Oğlan anaya yaxın hiss edir və ata ilə ananı bölüşmək istəmir.Bu vəziyyətə edip kompleksi deyilir. Uşaq atayla identikliyi müəyyən edir,kişi nəslinə münasibətdə davranışı modelləşdirir və atanı əvəz etməyə çalışır. Bu ad bilmədən atasını öldürən və anası ilə evlənən əfsanəvi Yunan obrazından alınmışdır.\nOğlu tərəfindən öldürüləcəyinə dair qənaətə gələn kral övladını ölümə tərk edir.Lakin oğul ölmür,illər sonra bu gerçəkləşir. Oedipus naməlum atasını öldürür və öz anası ilə evlənir.\nBu dövrdə oğlanın qarşı cinsin ən yaxın anası,qız isə atası ilə maraqlanacağı gözlənilir. Edip qarşıdurması,qızın atasına olan sevgisinə (böyüklərdən fərqli bir uşaq fantaziyası) qarşılıq əsas rəqibi anaya “nifrət”ini ifadə edir.Oğlanın anasına olan sevgisinə qarşılıq isə atasına “nifrəti” oyanır .\nZamanla oğlan anası ilə atası arasında özünə yer edə bilməyəcəyini və atanın gücünün öhdəsindən gələ bilməyəcəyini anlayır.Beləliklə, edipal qarşıdurma həll olunur və oğlan anadan başqa əks cinslə maraqlanmağa başlayır.Qız üçün vəziyyət çox çətindir,çünki rəqabət etdiyi insan həm də ilk sevgi obyekti olan anadır.\nBir yandan anaya ehtiyac duyarkən, onun yox olmasını istəyir.Sağlam bir inkişafda qız anası kimi olmağı seçir (anası ilə eyniləşir) və atasından imtina edir. Uşaqlar əslində “anamla mən yatacağam,ata,sən get”,”atamla evlənəcəyəm,övladımız olacaq” kimi sözlər sərf edərək mesaj verirlər. Uşaq ata kimi gəzməyə və üzünü qırxmağa çalışarkən,bir tərəfdən də onu yataqdan qovlayar.Bu dəyişkən əhval-ruhiyyəni anlamaq bəzən valideynlər üçün çətin ola bilər.\nQız uşağının anaya,oğlan uşağının ataya etdiyi pis rəftar bu inkişaf mərhələsinin xüsusiyyətidir. Buna görə,qızları dünənə qədər yanından ayırmayan analar,narahat olmayın,qızınız hələ də sizi sevir,sadəcə çox mürəkkəb hisslərinin öhdəsindən gəlməyə çalışır.Atalar,oğlunuz yalnız sizin kimi olmağa çalışır.\nBu mərhələdə bir qız atasını və ya bir oğlan anasını seçəndə “amma mən kədərlənirəm,niyə belə edirsən” kimi qarışıq reaksiyalar verməyin,inciməyin, qəzəblənməməyə çalışın (təbii hirs hiss etməniz normaldı), utandırmayın.övladınız həddən artıq inadkarlıq etdikdə (məsələn,uşaq ananın/atanın onu yumasına icazə vermədiyi zaman)siz də inadkar olmayın.\nOnun inadkarlığına səbəb olan gərgin duyğuları xatırlayın və qəbuledilməz olmadığı və şərtlər doğru olduğu təqdirdə xahişinə icazə verin.Şərtlər uyğun deyilsə,”Bunu etmək istəmədiyini başa düşürəm,amma indi anan / atan uyğun deyil bu dəfə mənimlə,yuyun sonra atanla/ananla”deyərək inandıra bilərsiniz.\nOnları öz gərginliyimizdən qoruyub bir az əyləndirməyi bacarsaq,vəziyyəti tez qəbul edəcəklər. Ancaq bir böhran halına gəlmişsə,vəziyyət daha sonra danışmaq üçün təxirə salına bilər. Ana/ata ilə yatmaq,ana/ataya pis sözlər söyləmək,vurmaq kimi yersiz davranışlarda israr edirsə,burada məhdudiyyətlər qoymağınız tövsiyə olunur.\nOnu çox sevdiyinizi izah edin,öz yatağında yatmalı olduğunu başa salın və güzəştə getməyin. Ancaq səhər yuxudan oyandıqda ana/ata ilə kiçik flört etməsinə icazə verin.Uşağın cinsiyyətini kəşf etdiyi və ana/ata ilə rəqabət etdiyi bu dövrdə qarşı cinsin valideyninin uşağın uyğun olmayan tələblərini bəsləyən və hədsiz yaxınlığı təşviq edən münasibətləri uşaq üçün qarışıq ola bilər.\nYAZAR: Səkinə Mürsəlova\nHəmçinin bax:Psixososial inkişaf nəzəriyyəsi\n← Fövqəladə hadisələrin qarşısının alınması\nSiyasi ideologiyalar: Faşizm- I hissə →\nXX əsrin əvvəllərində ermənilərin törətdiyi qırğınlar\nBöyük Makedoniya İmperiyasının yaranması\nAprel 11, 2021 Aprel 11, 2021 Gülgəz İsmayılova


Avropada qadın müəllim azyaşlı azərbaycanlıya dəhşət yaşatdı (FOTO) » Median.Az News Agency\nBu barədə aztoday.az-a Avropaya sığınan siyasi mühacirlər məlumat verib. Onların sözlərinə görə, Çexiyada kampda yaşayan azərbaycanlı siyasi mühacir Müxtar Qəhrəmanzadənin qızı məktəbdə müəllim tərəfindən zorakılıqla üzləşib. Belə ki, sentyabr ayının 4-də məktəbə gedən Xədicə Müxtarzadə 2 gün sonra müəlliməsi tərəfindən təzyiqə (qolundan zədə alıb -red) və təhqirə məruz qalıb.\nValideynlər uşağa qarşı edilmiş zorakılıqla bağlı məktəb direktoruna şikayət ediblər. Amma uşağa qarşı vəhşiliklər edən riyaziyyat müəlliməsi Zdenka Tomasova valideynlərə çok sayıla biləcək cavab verib: “Bura belədir, Xoşunuz gəlmir, oxutmayın”.\n984 12.10.17 14:13\n9 138 Cəmiyyət 22-09 17:38\n6 405 Cəmiyyət 22-09 17:33\n582 Cəmiyyət 22-09 17:07\n3 096 Dünya 22-09 14:34\n6 045 Kriminal 21-09 18:00\n11 316 Cəmiyyət 21-09 17:12